CELEX: 52012PC0464
Language: hu
Date: 2012-08-29
Title: Módosított javaslat AZ EURÓPAI PARLAMENT ÉS A TANÁCS RENDELETE a 2014–2020 közötti időszakra szóló, európai uniós vámügyi cselekvési program (Vám 2020) létrehozásáról, valamint a 624/2007/EK határozat hatályon kívül helyezéséről

|
			
		
		
		52012PC0464
		
			Módosított javaslat AZ EURÓPAI PARLAMENT ÉS A TANÁCS RENDELETE a 2014–2020 közötti időszakra szóló, európai uniós vámügyi cselekvési program (Vám 2020) létrehozásáról, valamint a 624/2007/EK határozat hatályon kívül helyezéséről /* COM/2012/0464 final - 2011/0341/a (COD) */
			
				
		
		
			
			   	INDOKOLÁS
1.           A JAVASLAT HÁTTERE
2011. június 29-én a Bizottság javaslatot[1] fogadott el a következő,
2014–2020 közötti időszak többéves pénzügyi keretére vonatkozóan: az
Európa 2020 stratégia végrehajtását szolgáló költségvetésről van szó,
amely többek között az új Vám programra is javaslatot tesz. A Vám 2020 program
hozzá fog járulni az intelligens, fenntartható és inkluzív növekedést célzó Európa
2020 stratégia megvalósításához[2],
megerősítve a vámunió működését.
A vámunió védi az Unió, valamint a
vámokat, illetékeket és adókat beszedő tagállamok pénzügyi érdekeit[3]. Ahhoz, hogy az Unióban
szabadon mozoghassanak, az áruknak meg kell felelniük az uniós jog
előírásainak. Ez jelentős kereskedelmi áruforgalom kezelésével jár
minden nap – másodpercenként 7 vámáru-nyilatkozat kezeléséről van szó –,
ami azt igényli a vámpolitikától, hogy teremtse meg az egyensúlyt az üzleti
vállalkozások kereskedelmi tevékenységének megkönnyítése és a polgároknak a
biztonságukat és a védelmüket fenyegető kockázatokkal szembeni megóvása
között. Ez csak a tagállamok vámügyi igazgatási szerveinek egymás közötti,
illetve más hatóságokkal, a kereskedelmi szereplőkkel és egyéb harmadik
felekkel folytatott intenzív operatív együttműködés révén érhető el.
A javasolt program elsősorban a vámhatóságok
közötti együttműködést támogatja, de elősegíti a
vámhatóságok egyéb érintett felekkel való együttműködését is. A program a
2013. december 31-én véget érő Vám 2013 program utódprogramja. A
javasolt program támogatja a vámügyi együttműködést az Unióban, amely
egyrészt a tanácsadói hálózatok és a kompetenciaépítés, másrészt pedig az
IT-kapacitás kiépítése köré szerveződik. Az első csoport
lehetővé teszi a helyes gyakorlatok és az operatív tudás cseréjét a
tagállamok, valamint a programban résztvevő egyéb országok között. Az
utóbbi lehetővé teszi, hogy a program megfelelő IT-infrastruktúrát,
valamint olyan rendszereket finanszírozzon, amelyek lehetővé teszik az
Unióban a vámigazgatási szervek számára, hogy teljesen kiépített elektronikus
igazgatásra térjenek át. A program fő hozzáadott értékét a tagállamok
bevétel-növelési, valamint az egyre összetettebb kereskedelmi forgalom
irányítására vonatkozó képességének fokozása adja, az ilyen célt szolgáló
eszközök kifejlesztésével kapcsolatos költségek csökkentése mellett.
2.           AZ ÉRDEKELT FELEKKEL FOLYTATOTT
KONZULTÁCIÓK EREDMÉNYEI ÉS HATÁSVIZSGÁLATOK
2.1.        Konzultációk és
szakértői vélemények
A Vám 2013 program[4] félidős értékelésével
összefüggésben egy külső vállalkozó elemezte a program eredményességét,
hatékonyságát, relevanciáját és hozzáadott értékét. Ennek során a
különböző tevékenységekből származó ellenőrzési adatok kerültek
felhasználásra és konzultációkra került sor a kereskedelmi ágazat
képviselőivel.
Egy ezzel megbízott másik vállalkozó
tanulmányt készített a jövőbeli Vám program lehetséges keretéről[5], kihívásairól,
célkitűzéseiről és szóba jöhető szakpolitikai
lehetőségeiről, beleértve a jövőbeli kihívások, strukturális
problémák és a vámunió működésére irányuló lehetséges javítások átfogó
elemzését is. Ez utóbbi esetében vámügyi szakértőkkel folytatott
konzultációkra került sor különböző szinteken. E tanulmány megállapításait
a 2011 júliusában szervezett munkaértekezleteken vitatták meg a részt vevő
országok képviselőivel. A munkaértekezletek előkészítése során 2011
tavaszán kerekasztal-megbeszélést szerveztek a megfelelő
programbizottságokban[6],
amely találkozón a részt vevő országokat felkérték, hogy jelöljék meg a
program fő erősségeit, valamint azt, hogy milyen módon javítható a
program hatékonysága.
Figyelemmel az információcserével kapcsolatos
tevékenységek jelentőségére, külön tanulmány készült az információcserére
vonatkozó jövőbeli végrehajtási stratégiáról. E tanulmányt ismertették a
vámigazgatási szervek informatikáért felelős országos vezetői számára
2011 júniusában szervezett munkaértekezleteken.
A Vám 2013 program folytatását elemző
hatásvizsgálat készült, amelyet 2011. szeptember 22-én a hatásvizsgálati
testület jóváhagyott.
A program tervezésével és további javításával
kapcsolatban számos ajánlást átvettek a jövőbeli programra irányuló
javaslat kidolgozása során. A programjavaslat mindenekelőtt a konkrét
operatív feladatok terén történő együttműködés tekintetében tartalmaz
új eszközöket. Intézkedéseket hoztak az online együttműködési módszereket
használó programtevékenységek eredményei megosztásának javítása, valamint a
program eredményeinek hatékonyabb ellenőrzése érdekében. 
2.2.        Hatásvizsgálat
Figyelemmel az átfogó szakpolitikai
összefüggésre, valamint a következő évtizedben a vámügyek előtt álló
problémákra, számos szakpolitikai lehetőség elemzésére és
összehasonlítására került sor az e programot kísérő hatásvizsgálata
keretében. 
(1)                   
Alaphelyzet: a program
folytatása, megtartva annak jelenlegi célkitűzéseit és kialakítását. 
(2)                   
A program megszüntetése:
a program lezárul, és a továbbiakban nem kerül sor a vámügyi területen
megvalósuló együttműködést támogató IT-eszközök, közös fellépések, illetve
képzési tevékenységek uniós támogatására.
(3)                   
Fokozott támogatás az olyan uniós jogi
kötelezettségekhez, mint a Modernizált Vámkódex: e
szakpolitikai lehetőség kiterjesztené alapforgatókönyvet, a
fejlődő vámuniós környezetből eredő új szükségletekre
szabva a programot, beleértve az Uniós Vámkódexet[7] is. E lehetőség
kiterjed az uniós vámjogszabályokban foglaltaknak megfelelően új
IT-rendszerek kialakítására, fokozatosan bevezetve egy megosztott fejlesztési
modellt az IT-rendszerek tekintetében, és korszerűsítve az alapul szolgáló
irányítást, architektúrát és technológiát. 
(4)                   
Fokozott támogatás az uniós jogi kötelezettségekhez,
valamint pénzügyi támogatás a technikai kapacitások kiépítéséhez: Az előző lehetőség elemei mellett e lehetőség
tartalmazna egy olyan pénzügyi támogatási rendszert, amely lehetővé tenné
a tagállamok számára, hogy támogatást igényeljenek a szárazföldi, a tengeri és
a légi határok ellenőrzéséhez szükséges felszerelések, például szkennerek
vagy laboratóriumi felszerelések beszerzéséhez. Ez segítséget nyújtana a
tagállamoknak abban, hogy a fejlődő technológiák kontextusában megfeleljenek
az ellenőrzések felgyorsítására és korszerűsítésére irányuló
igényeknek. 
(5)                   
Fokozott támogatás az uniós jogi
kötelezettségekhez, maximálisan megosztott IT-környezettel: A 3. lehetőség elemei mellett e lehetőség támogatja az EU
vámigazgatási szerveit az európai IT-rendszerek teljes körűen megosztott
fejlesztésének és működtetésének kihasználásában, uniós vámügyi
jogszabályok, mint például a Modernizált Vámkódex, illetve más, vámügyekhez
kapcsolódó jogszabályok végrehajtása érdekében. E lehetőség fokozott
támogatást biztosítana a hatóságoknak a páneurópai elektronikus vámkörnyezethez
szükséges összes rendszer kifejlesztésében és bevezetésében, valamint az üzleti
vállalkozásoknak az e rendszerekhez való csatlakozásban. 
A hatásvizsgálat alapján a 3. szakpolitikai
lehetőség („Fokozott támogatás az olyan uniós jogi kötelezettségekhez,
mint a Modernizált Vámkódex”) tűnik a legcélszerűbbnek. Ez a
lehetőség összhangban van az Európa 2020 új költségvetésére vonatkozó
javaslattal és ez a leginkább elfogadható a tagállamok számára. A „Fokozott
támogatás az uniós jogi kötelezettségekhez, valamint pénzügyi támogatás a
technikai kapacitások kiépítéséhez” lehetőséget elvetették, mivel a
technikai kapacitások kiépítése elem keretében megjelenített
berendezésbeszerzés más, a regionális strukturális alapok bevonásával
megvalósuló programok révén is társfinanszírozható, egyidejűleg biztosítva
az összhangot a javasolt Vám 2020 program prioritásaival.
3.           A JAVASLAT JOGI ELEMEI
3.1.        Jogalap
A Vám 2020 javaslat az Európai Unió
működéséről szóló szerződés (EUMSZ) 33. cikkén alapul,
amely az Európai Unió fellépését írja elő a vámügyi együttműködés,
valamint az EU vámuniója tekintetében. 
3.2.        Szubszidiaritás és arányosság
A nemzeti szintű helyett uniós
szintű fellépés a következő okok miatt szükséges:
·       
A vámunió az Unió kizárólagos hatáskörébe
tartozik. Hatásköreiknek az Unióra történő átruházásával a tagállamok ipso
facto megállapodtak abban, hogy a vámügyek területén az intézkedések
hatékonyabban hajthatók végre uniós szinten. Ugyanakkor az uniós jogi keret
önmagában nem biztosítja kellőképpen a Vámunió megfelelő
működését, azt ki kell egészíteni a vámügyi program által biztosított
támogató intézkedésekkel, annak biztosítása érdekében, hogy az uniós vámjogi
szabályokat konvergens és harmonizált módon alkalmazzák.
·       
A vámügyek területén számos tevékenység határokon
átnyúló jellegű, mind a 27 tagállamra kiterjednek, illetve mind a 27
tagállamot érintik, ezért azokat az egyes tagállamok nem képesek eredményesen
és hatékonyan elvégezni. Az uniós fellépésre a vámügyi tevékenység európai
dimenziójának alátámasztása, a belső piaci torzulások elkerülése, valamint
az EU külső határai eredményes védelmének támogatása érdekében van
szükség.
·       
E tekintetben az uniós fellépést a vámunió,
valamint annak közös szabályozási kerete megfelelő működésének és
további fejlesztésének biztosítása indokolja, mivel ez bizonyult a
legeredményesebb és leghatékonyabb uniós válasznak az EU vámunió, valamint a
vámügyi együttműködés végrehajtása során felmerült hiányosságok és kihívások
kapcsán. 
·       
Gazdasági szempontból
az uniós szintű fellépés sokkal hatékonyabb. A vámügyi együttműködés
gerince a biztonságos, kifejezetten erre a célra kialakított kommunikációs
hálózat. Ez körülbelül 5 000 kapcsolódási ponton[8] keresztül köti össze a nemzeti
vámigazgatási szerveket. Ez a közös IT-hálózat biztosítja, hogy az egyes
nemzeti közigazgatási szerveknek csak egyszer kelljen kapcsolódniuk a közös
infrastruktúrához annak érdekében, hogy képesek legyenek bármilyen információ
egymás közötti megosztására. Amennyiben nem állna rendelkezésre ez az
infrastruktúra, a tagállamoknak 26-szor kellene kapcsolódniuk az egyes
tagállamok nemzeti rendszereihez.
A program végrehajtása céljából a Bizottság az
EUSZ 17. cikke szerint a Szerződésekben meghatározottaknak
megfelelően koordinatív, végrehajtó és igazgatási feladatokat lát el. A
Vám 2020 program tehát összhangban van a szubszidiaritás és az arányosság
elvével (ahogy az az Európai Unióról szóló szerződés (EUSZ) 5.
cikkében szerepel).
3.3.        Eszköz
A vonatkozó hatásvizsgálatok következtetésével
összhangban a finanszírozási program révén történő uniós beavatkozás
megfelelő. Figyelembe véve a Vám 2013 program félidős
értékeléséből eredő pozitív visszacsatolást, a Bizottság egy
utódprogramot (Vám 2020) javasol.
A Bizottság a többéves pénzügyi keretre
vonatkozóan elfogadott jogalkotási szakpolitikájával összhangban az
utódprogramra rendelet formájában tesz javaslatot. 
4.           KÖLTSÉGVETÉSI VONZATOK
Az uniós finanszírozási programok
felülvizsgálatának ütemezése az új többéves pénzügyi keretre vonatkozó, 2012.
július 6-án módosított javaslattal[9]
függ össze. E javaslattal összhangban a Vám 2020 programról szóló rendelet (folyó
áron) 548 080 000 EUR összegű költségvetési keretet
tartalmaz a 2014-2020 közötti időszakra.
A Vám 2020 programot közvetlen központi
irányítás útján, prioritás alapon fogják végrehajtani. Az érdekeltek
bevonásával készített munkaprogramok meghatározzák az adott időszakokra
vonatkozó prioritásokat.
5.           OPCIONÁLIS ELEMEK
5.1.        Megjegyzések az egyes
jogszabályi rendelkezésekhez
5.1.1.     I. fejezet: Általános
rendelkezések
A program alkalmazási köre kifejezetten
az európai vámunió működésére irányul. A program nyitva áll a tagállamok, tagjelölt
országok, és potenciális tagjelölt országok részvétele előtt. Az
ezzel kapcsolatos átfogó uniós szakpolitikával összhangban bizonyos feltételek
mellett az európai szomszédságpolitika országainak is lehetőségük van
részt venni a programban. Végül, amennyiben ez a program célkitűzéseinek
eléréséhez szükséges, „külső szakértők” (pl. más hatóságok, a
kereskedelem, nemzeti és nemzetközi szervezetek képviselői, és esetlegesen
más szakértők) szintén részt vehetnek konkrét cselekvésekben.
A Vám 2020 program célkitűzései az
azonosított problémák és következő évtizedre várható vámügyi kihívások
kezelését célozzák. A program átfogó célkitűzése a belső piac
erősítése a hatékony és eredményes vámunió révén.
Az Unióban a vámügyi területen felmerülő
jövőbeli kihívásokra adandó megfelelő válasz érdekében a program
tekintetében a következő konkrét célkitűzés került kidolgozásra: a
vámunió működésének támogatása, különösen a részt vevő országok, azok
vámhatóságai, más illetékes hatóságai, tisztviselői és a külső szakértők
közötti együttműködés fokozása révén. A program prioritásai a
következők lesznek:
1.                      
az uniós jog kidolgozásának, következetes
alkalmazásának és eredményes végrehajtásának támogatása a vámunió
hatékonyságának, eredményességének és egységességének erősítése érdekében,
2.                      
az európai üzleti vállalkozások versenyképességének
megerősítése a jogszerű kereskedelem megkönnyítése, a megfelelési
költségek és az adminisztratív terhek csökkentése, valamint a tisztességtelen
versennyel szembeni védelem révén, 
3.                      
a vámigazgatások támogatása a polgárok és a
környezet védelme, valamint a védelem és a biztonság fenntartása terén,
4.                      
az Európai Unió és tagállamai pénzügyi és gazdasági
érdekeinek védelme,
5.                      
adminisztratív kapacitásuk javítása révén
hozzájárulás a vámhatóságok hatékony működéséhez,
6.                      
a csalás elleni küzdelem, valamint a
versenyképesség, a biztonság és a védelem fokozása a nemzetközi szervezetekkel,
harmadik országokkal, más kormányzati hatóságokkal, gazdasági szereplőkkel
és azok szervezeteivel való együttműködés révén.
5.1.2.     II. fejezet: Támogatható
intézkedések
A programfinanszírozás keretében
támogathatónak tekintett tevékenységek fajtái hasonlóak a jelenlegi
program szerintiekhez, vagyis:
·                        
a részt vevő országok vámügyi
tisztviselői között az ismeretek és a helyes gyakorlatok cseréjét célzó
közös fellépések;
·                        
az információcserét, valamint a közös adatokhoz
való hozzáférést megkönnyítő európai információs rendszerek[10]; 
·                        
a vámügyi tisztviselők humán
képességfejlesztéséhez vezető képzési tevékenységek egész Európában.
Bizonyos tevékenységi kategóriák esetében
módosításra került sor.
·                        
A Vám 2020 program tartalmaz bizonyos új, közös
fellépési eszközöket: 
·              
A szakértői csoportok az
együttműködés strukturált formái, amelyek egyesítik a szakértelmet és/vagy
konkrét műveleti tevékenységekre irányulnak. Állandó vagy nem állandó
jelleggel hozhatók létre, és támogatásban (például online együttműködési
szolgáltatások, közigazgatási segítség, valamint infrastrukturális és
felszerelési támogatások) részesülhetnek annak érdekében, hogy alátámasszák egy
tevékenység végrehajtását és sikerét.
·              
A közigazgatás kapacitásainak kiépítését
szolgáló tevékenységek támogatják a különös
nehézségekkel szembesülő vámhatóságokat, legyen szó az ismeretek, a
szakértelem hiányáról, szervezeti vagy egyéb más hiányosságokról, amelyek a
társországok és/vagy bizottsági tisztviselők által nyújtott, testreszabott
támogatással küzdhetők le.
·              
A teljesítményértékelési tevékenységek és
irányítócsoportok már nem szerepelnek explicit módon
az együttes fellépések jegyzékében, mivel azok a javítási lehetőségeket
feltáró bevált gyakorlatok azonosítását, illetve adott terület
programtevékenységeinek koordinálását és irányítását célzó, konkrét célú
projektcsoportoknak tekinthetők.
·                        
Ami az európai információs rendszereket illeti, az új
program „uniós elemeket” határoz meg; ezek olyan IT-eszközök és szolgáltatások,
amelyek bizonyos vagy valamennyi tagállamot érintenek, és amelyeket a Bizottság
birtokol vagy szerzett be. Ezek az uniós elemek a javasolt jogi aktus
mellékletének 2. pontjában szerepelnek. A „nemzeti elemek” mindazon elemek,
amelyek nem tartoznak az „uniós elemek” közé. Ezeket a tagállamok fejlesztik,
telepítik és működtetik, vagyis azok a tagállamok finanszírozása alá,
illetve felelősségi körébe tartoznak. 
Az uniós elemek újbóli meghatározását az
IT-rendszerfejlesztés változó gyakorlatának fényében kell értelmezni. Jelenleg
az egyes tagállamok felelnek nemzeti rendszereik közös meghatározások alapján
történő végrehajtásáért, ami 27 fejlesztést eredményez minden egyes
rendszer esetében, valamint 27 kereskedői felületet, 27 fejlesztési
ütemezést, 27 beállítást a projektközpontú vagy operatív problémák
tekintetében, stb. Különösen a gazdasági és pénzügyi válság fényében a
Bizottság úgy véli, hogy az IT-rendszerek fejlesztését hatékonyabban kell
végezni.
E fejlesztés célja az adatok és a szabályok
alkalmazása közötti összhang fokozása a jobban megosztott IT-fejlesztés
(ismeretek, adatok, IT-elemek) felé történő fokozatos haladás révén. Ez
jobb munkamódszereket eredményez például az üzleti folyamatok modellezése, a
jobb minőség-meghatározás révén, valamint fokozza a szabványosítást,
például a kereskedői felületek harmonizálása által. Az uniós elemek felé
vezető új megközelítés határt szab az eltérő fejlesztési és
bevezetési tervek kockázatának. Emellett további eszközöket nyújt a program
véglegesítésének ellenőrzéséhez, mivel a közös tervek révén
elkerülhető, hogy a fejlesztési lánc leglassabb tagja határozza meg az
egész projekt üzembe helyezését.
5.1.3.     IV. fejezet: Végrehajtás
E rendelet egységes feltételek mellett
történő végrehajtásának biztosítása érdekében a Bizottságot végrehajtási
hatáskörökkel kell felruházni. Így a Bizottság végrehajtási hatásköreinek
gyakorlására vonatkozó tagállami ellenőrzési mechanizmusok szabályainak és
általános elveinek megállapításáról szóló, 2011. február 16-i 182/2011/EU
európai parlamenti és tanácsi rendelet[11]
5. cikke szerinti vizsgálati eljárással összhangban éves munkaprogram kerül
elfogadásra.
5.2.        Egyszerűsítés
5.2.1.     Hogyan járult hozzá a javaslat
az egyszerűsítéshez?
(a)         
Összhang a költségvetési rendelettel
A programjavaslat teljes mértékben összhangban van
a költségvetési rendelettel és annak végrehajtási rendelkezéseivel. A program
végrehajtására szolgáló fő pénzügyi eszközök a támogatások és a
beszerzések. A program tartalmazza a Bizottság által a költségvetési rendelet
felülvizsgálatára tett javaslatban szereplő egyszerűsítési
intézkedéseket, így az egyösszegű kifizetéseket és az átalánydíjakat,
valamint az egységköltségeket. Figyelemmel a program alapján kifizetett napidíj
és utazási költségek feldolgozásának szükségességére, a program ezen a
területen bevezeti az új költségvetési rendelet által kínált
egyszerűsítési intézkedéseket.
(b)         
Összhang a Vám 2013 és a Fiscalis 2013 programok
között 
A korábbi Vám és Fiscalis programok irányítása az
azonos beszerzési szabályok és támogatási modellek, a közös irányítási
útmutatók és az IT-alapú rendszerek alapján teljes mértékben összhangban volt.
Az irányítási modell egyértelmű és egyszerű eljárásokat tartalmaz a
programtevékenységek szervezése tekintetében. A Bizottság programirányítási
csoportját a különböző vám– és adóigazgatási szervek programirányítási
csoportjai segítik, amelyek előmozdítóként, illetve a tagállamok vám– és
adóügyi tisztviselőinek első számú kapcsolattartó pontjaként
tevékenykednek.. Az irányítási modell lehetővé teszi a tevékenység rövid
idő alatt történő kifejtését, gyorsan reagálva az újonnan
felmerülő igényekre, ugyanakkor megőrizve az összhangot a
különböző tevékenységek között. A félidős értékelésben a tagállamok
megelégedésüket fejezték ki a program irányítási modelljével kapcsolatban. 
Tekintettel e két program szoros összhangjára,
valamint a 2014–2020 közötti időszakra vonatkozó többéves pénzügyi keretre
irányuló javaslatban[12]
szereplő egyszerűsítési célkitűzésre, a Bizottság eredetileg
egyetlen, Fiscus elnevezésű programot javasolt[13] a Vám 2013 és Fiscalis 2013
programok utódprogramjaként. Tekintve, hogy a tagállamok egyhangúlag a javasolt
program kettébontása mellett voltak, a Bizottság – bár fenntartja a program
kettébontását ellenző álláspontját – módosított javaslatot tett, amely két
jogalkotási szöveget tartalmaz: egyet-egyet a Vám 2020, illetve a Fiscalis 2020
programra vonatkozóan. E két különálló jogalkotási szöveg bevezetésének sérelme
nélkül a Bizottság kiemelt kérdésnek tekinti a két program közötti összhang
fenntartását, és az indokolt esetekben törekedni is fog erre a Vám 2020 és a
Fiscalis 2020 programok végrehajtása során.
(c)         
Figyelembe vette a program a kiszervezést?
Megvizsgálták a jövőbeli program végrehajtó
ügynökség általi végrehajtásának lehetőségét. Egy ügynökség
felruházható olyan feladatok végrehajtására irányuló hatáskörökkel, mint a
program szerinti tevékenységek kiválasztása, közigazgatási előkészítése és
nyomon követése, a tevékenységek figyelemmel kísérése, valamint az
IT-rendszerekkel kapcsolatos tevékenységek, támogatások és beszerzések
ellenőrzése. Ugyanakkor egy ilyen végreható ügynökség újabb szinttel
egészítené ki az irányítási struktúrát, ami növelné a koordináció és az
ellenőrzés költségeit, valamint új adminisztratív eljárások hozzáadásával
bonyolultabbá és hosszabbá tenné a döntéshozatalt. Emellett negatív hatással
lenne a Bizottságon belüli know-how szintjére, és növelné az igazgatási szempontokkal
szemben a tartalom fragmentálódásának kockázatát. Ez a lehetőség nem járna
a várt működési előnyökkel, ezért elvetésre került. 
Egy alternatív forgatókönyv alapján megvizsgálták
azt az opciót, hogy a CCN/CSI hálózat és kapcsolódó szolgáltatásai kivételével valamennyi
vonatkozó IT-tevékenységet a nemzeti közigazgatásokhoz helyeznek át. E
forgatókönyv szerint nagyon magas annak a kockázata, hogy fokozatosan egyre
több központi irányítási struktúra kialakítása válna szükségessé. Az ebből
következő hatás hasonló lenne a programok félbeszakításának hatásaihoz,
ami kockára tenné a vámigazgatási szervek hatékonyságát és eredményességét,
valamint kihívást jelentene a vámunió, és így a kereskedőkkel szemben
alkalmazott bánásmód egységessége számára. Figyelembe véve az eredményekre és a
teljesítményre gyakorolt negatív hatásokat, ez a forgatókönyv szintén elvetésre
került. 
(d)         
Használ-e a program közös IT-eszközöket a
kedvezményezettek és a szerződő felek adminisztratív terheinek
csökkentésére?
A Vám 2013 és Fiscalis 2013 programok már
alkalmaznak eszközöket a programtevékenységek és a kapcsolódó kiadások
kezelésének megkönnyítésére a közös tevékenységjelentési eszköz (Activity
Reporting Tool, ART) révén. Ez a gyakorlat a jövőben is folytatódik.
5.2.2.     A javaslat teljesítményének
mérése
A program teljesítményét a program általános és
konkrét célkitűzéseihez, valamint prioritásaihoz kapcsolódó teljesítmény-,
hatás-, eredmény- és output-mutatók koherens készletének felhasználásával,
valamint a Bizottság irányítási tervével történő összekapcsolása révén
mérik. A hatás-, eredmény- és output-mutatók részletes listáját a
hatásvizsgálat tartalmazza. A Bizottság kijelölte a program bizonyos teljesítményei
tekintetében elérendő célokat, másokat pedig a Vám 2013 program keretében
elvégzett tevékenységek során teljesítenek. A Bizottság a Vám 2020 program
indulása előtt valamennyi teljesítményre vonatkozóan azonosítja a célokat,
és a programbizottság elé terjeszti azokat.
5.2.3.     Összhangban van-e a
programjavaslat a Bizottság átfogó politikájával? 
A program hozzájárul az Európa 2020 stratégia
célkitűzéseihez az egységes piac megerősítése, a közszféra
termelékenységének fokozása, a technológiai fejlődés és innováció
közigazgatásban való fenntartása, valamint a foglalkoztatás előmozdítása
révén. Támogatni fogja az európai digitális menetrend[14] kiemelt kezdeményezéseit,
valamint az Új készségek és munkahelyek menetrendjének[15] kiemelt kezdeményezését. A
program emellett támogatja az egységes piaci intézkedéscsomagot[16], és a szellemitulajdon-jogokra
(IPR) vonatkozó jelenlegi, átfogó stratégiával[17]
összhangban előmozdítja a növekedést és az innovációt a
szellemitulajdon-jogoknak a határokon való érvényesítése révén. Ami az Unió és
a tagállamok pénzügyi érdekeinek védelmét illeti, a program támogatja a vámok
és a kereskedelmet terhelő különböző illetékek beszedését, valamint a
csalás elleni küzdelmet szolgáló, együttműködésen alapuló
erőfeszítéseket[18].
A vámunió az EU kereskedelempolitikájának operatív ága, a program tehát
elősegíti a kétoldalú és multilaterális kereskedelmi megállapodások
végrehajtását, a vámok beszedését, a kereskedelmi intézkedések (mint pl.
származási szabályok), embargók és más korlátozások alkalmazását az EU
kereskedelmi stratégiájával összhangban[19].
Legújabban a vámhatóságok szerepet kaptak a környezet védelmében is (többek
között az illegális hulladékexporttal, a vegyi anyagokkal, az ózonlebontó
anyagokkal, az illegális fakivágással és a CITES-egyezménnyel kapcsolatban).
Végül a vámügyi fellépés és a vámhatóságok, a rendőrség és egyéb
rendészeti szervek közötti együttműködés egyre növekvő mértékben
hozzájárul az EU belső biztonságához, ahogy az a belső biztonsági
stratégiára vonatkozó cselekvési tervben[20]
és a Stockholmi Program cselekvési tervében[21]
is tükröződik.
2011/0341/a (COD)
Módosított javaslat
AZ EURÓPAI PARLAMENT ÉS A TANÁCS
RENDELETE
a 2014–2020 közötti időszakra szóló,
európai uniós vámügyi cselekvési program (Vám 2020) létrehozásáról, valamint a
624/2007/EK határozat hatályon kívül helyezéséről
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió működéséről
szóló szerződésre és különösen annak 33. cikkére,
tekintettel az Európai Bizottság javaslatára,
a jogalkotási aktus tervezetének a nemzeti
parlamentek számára való megküldését követően,
rendes jogalkotási eljárás keretében,
mivel:
(1)       A 2014 előtt alkalmazott
többéves vámügyi cselekvési program jelentős mértékben hozzájárult az
Unión belül a vámhatóságok közötti együttműködés megkönnyítéséhez és
fokozásához. A vámügyek területén számos tevékenység határokon
átnyúló jellegű, mind a 27 tagállamra kiterjednek, illetve mind a 27
tagállamot érintik, ezért azokat az egyes tagállamok önállóan nem képesek
eredményesen és hatékonyan elvégezni. A Bizottság által végrehajtásra
kerülő Vám 2020 program uniós keretet kínál a tagállamoknak ezen együttműködési
tevékenységek fejlesztésére, ami költséghatékonyabb, mint ha minden tagállam
két- vagy többoldalú alapon külön-külön létrehozná saját együttműködési
keretét. Ezért biztosítani kell e program folytatását egy új program
létrehozásával ugyanezen a területen. 
(2)       A programtevékenységek,
vagyis az európai információs rendszerek, a vámügyi tisztviselők közös
fellépései, valamint a közös képzési kezdeményezések várhatóan hozzájárulnak az
intelligens, fenntartható és inkluzív növekedést célzó Európa 2020 stratégia[22] végrehajtásához. Keretet
biztosítva a hatékonyabb vámhatóságokat előmozdító, az üzleti
vállalkozások versenyképességét megerősítő, a foglalkoztatást
támogató és az Unió gazdasági és pénzügyi érdekeinek védelméhez hozzájáruló
tevékenységekhez, a program aktívan erősíti a vámunió működését.
(3)       A harmadik országok
csatlakozási és társulási folyamatának támogatása érdekében a programnak nyitva
kell állnia a csatlakozó és a tagjelölt országok, valamint a potenciális
tagjelöltek és az európai szomszédsági politika[23] partnerországai előtt,
bizonyos feltételek teljesítése esetén. Figyelemmel a világgazdaság fokozódó
összekapcsoltságára, a program továbbra is lehetőséget biztosít arra, hogy
bizonyos tevékenységek esetén külső szakértők, úgymint harmadik
országok tisztviselői, nemzetközi szervezetek képviselői vagy
gazdasági szereplők kerüljenek bevonásra. Az EKSZ-nek a
főképviselő alelnök irányítása alatt történő létrehozása
elősegítheti a szakpolitikai koordinációt és koherenciát egy olyan
területen, amely két- és többoldalú alapon egyaránt fontos részét képezi az
Unió külső stratégiáinak és fellépéseinek.
(4)       A program célkitűzései
figyelembe veszik a vámügy területén az elkövetkező évtizedre vonatkozóan
feltárt problémákat és kihívásokat. A programnak továbbra is szerepet kell
játszania olyan létfontosságú területeken, mint az uniós vámügyi és kapcsolódó
jogszabályok koherens végrehajtása. Emellett a program középpontjában az Unió
pénzügyi és gazdasági érdekeinek védelme, a biztonság és a védelem fenntartása,
a kereskedelem megkönnyítése áll, többek között a csalás elleni küzdelemre
irányuló együttes erőfeszítések, valamint a vámhatóságok adminisztratív
kapacitásainak növelése révén.
(5)       A 2014 előtt alkalmazott
programeszközök megfelelőnek bizonyultak, és ezért megtartották azokat.
Tekintettel a strukturáltabb operatív együttműködés iránti igényre, az
eszköztár további eszközökkel egészült ki, ezek a speciális területek
feladatainak együttes végrehajtására, valamint a közigazgatási kapacitást
építő fellépésekre létrehozott, uniós és nemzeti szakértőkből
álló szakértői csoportok, amelyek célzott segítséget nyújtanak az
adminisztratív kapacitásépítést igénylő részt vevő országoknak.
(6)       Az európai információs
rendszerek létfontosságú szerepet játszanak az uniós vámrendszerek
megerősítésében, és ezért azokat a program keretében tovább kell
finanszírozni. Emellett lehetővé kell tenni, hogy a program új, vámokkal
kapcsolatos, az uniós jog alapján létrehozott információs rendszereket
tartalmazzon. Az európai információs rendszereknek szükség esetén megosztott
fejlesztési modelleken és IT-architektúrán kell alapulniuk.
(7)       A program révén a humán
kompetenciák közös képzés formájában történő kiépítését is meg kell
valósítani. A vámügyi tisztviselőknek ki kell építeniük és naprakésszé
kell tenniük az Unió szükségleteinek kiszolgálásához szükséges tudásukat és
képességeiket. A programnak alapvető szerepet kell játszania a humán
kapacitások megerősítésében a vámügyi tisztviselőket, valamint a
gazdasági szereplőket célzó fokozott képzési támogatás révén. Ennek
érdekében az Unió jelenlegi közös képzési módszerét, amely főként a
központi elektronikus tanulási (eLearning) fejlesztésen alapul, egy
sokrétű uniós képzés-támogatási programmá kell fejleszteni.
(8)       A programnak hétéves
időszakot kell magában foglalnia annak érdekében, hogy időtartamát a
2014-2020 közötti időszakra szóló többéves pénzügyi keret létrehozásáról
szóló, éééé. hónap nn-i XX/XX/EU tanácsi rendelet[24] által létrehozott többéves
pénzügyi keret időtartamához igazítsák.
(9)       A program teljes
időtartama tekintetében a költségvetési hatóság számára meg kell határozni
az éves költségvetési eljárásban az Európai Parlament, a Tanács és a Bizottság
között a költségvetési kérdésekben történő együttműködésről és a
hatékony és eredményes pénzgazdálkodásról szóló, 201Z. hónap XX-i intézményközi
megállapodás [17]. pontja értelmében fő referenciát képező pénzügyi
keretösszeget.
(10)     A költségvetés
felülvizsgálatáról szóló 2010-es közleményében[25]
szereplő, a finanszírozási programok koherenciájára és
egyszerűsítésére vonatkozó bizottsági kötelezettségvállalással összhangban
a forrásokat meg kell osztani más uniós finanszírozási eszközökkel, amennyiben
a tervezett program szerinti tevékenységek olyan célkitűzéseket követnek,
amelyek több finanszírozási eszköz tekintetében közösek; a kettős
finanszírozást ugyanakkor el kell kerülni. Az e program keretében végzett
tevékenységeknek biztosítaniuk kell a vámunió működését finanszírozó uniós
források felhasználásának koherenciáját.
(11)     Az e rendelet pénzügyi
végrehajtásához szükséges intézkedéseket az Európai Közösségek általános
költségvetésére alkalmazandó költségvetési rendeletről szóló, éééé. hónap
nn-i xxx/20xx/EK, Euratom tanácsi rendeletnek, és a éééé. hónap nn-i
xxx/20xx/EK, Euratom tanácsi rendelet végrehajtására vonatkozó részletes
szabályok megállapításáról szóló, éééé. hónap nn-i xxx/20xx/EK, Euratom
bizottsági rendeletnek megfelelően kell elfogadni (az új költségvetési
rendeletre és végrehajtási aktusára vonatkozó hivatkozást fel kell tüntetni).
(12)     Az Unió pénzügyi érdekeit
megfelelő intézkedésekkel kell védeni a kiadási ciklus teljes
időszakában, ideértve a szabálytalanságok megelőzését, feltárását és
vizsgálatát, az eltűnt pénzeszközök, a tévesen kifizetett vagy helytelenül
felhasznált források visszafizettetését és adott esetben a bírságokat.
(13)     Annak érdekében, hogy az éves
munkaprogramok kidolgozása tekintetében a rendelet végrehajtásához egységes
feltételeket biztosíthasson, a Bizottságra végrehajtási hatásköröket kell
ruházni. Ezeket a hatásköröket a Bizottság
végrehajtási hatásköreinek gyakorlására vonatkozó tagállami ellenőrzési
mechanizmusok szabályainak és általános elveinek megállapításáról szóló,
2011. február 16-i 182/2011/EU európai parlamenti és tanácsi
rendeletben[26]
foglaltak szerint kell gyakorolni.
(14)     Mivel a meghozandó fellépés
célkitűzéseit – vagyis a vámunió működésének javítására irányuló
többéves program létrehozását – a tagállamok nem tudják kielégítő módon
elérni, mert nem tudják hatékonyan megvalósítani a program végrehajtásához
szükséges együttműködést és koordinációt, az Unió az EUSZ 5. cikkében
foglalt szubszidiaritási elvvel összhangban intézkedéseket fogadhat el. Az
említett cikkben foglalt arányossági elvvel összhangban e rendelet nem lépi túl
a szóban forgó célkitűzések eléréséhez szükséges mértéket.
(15)     A Bizottságot a program
végrehajtásában a Vám 2020 bizottság segíti. 
(16)     A személyes adatok
feldolgozása vonatkozásában az egyének védelméről és az ilyen adatok
szabad áramlásáról szóló, 1995. október 24-i 95/46/EK európai parlamenti és
tanácsi irányelv az irányadó a személyes adatoknak az e rendelettel
összefüggésben a tagállamokban végzett, a tagállamok illetékes hatóságai,
különösen a tagállamokban kijelölt független közjogi hatóságok felügyelete alatt
történő feldolgozására vonatkozóan. A személyes adatok közösségi
intézmények és szervek által történő feldolgozása tekintetében az egyének
védelméről, valamint az ilyen adatok szabad áramlásáról szóló, 2000.
december 18-i 45/2001/EK európai parlamenti és tanácsi rendelet az irányadó a
személyes adatoknak az e rendelet keretében a Bizottság által és az európai
adatvédelmi biztos felügyelete alatt végzett feldolgozására vonatkozóan. Az
illetékes hatóságok általi információcserének vagy információtovábbításnak meg
kell felelnie a személyes adatok továbbítására vonatkozóan a 95/46/EK
irányelvben rögzített szabályoknak, továbbá a Bizottság általi
információcserének vagy információtovábbításnak meg kell felelnie a személyes
adatok továbbítására vonatkozóan a 45/2001/EK rendeletben rögzített
szabályoknak.
(17)     Ez a rendelet a közösségi
vámügyi cselekvési program (Vám 2013) létrehozásáról szóló, 2007. május 23-i
624/2007/EK európai parlamenti és tanácsi határozat[27] helyébe lép. Az említett
határozatot ennek megfelelően hatályon kívül kell helyezni,
ELFOGADTÁK EZT A RENDELETET:
I. fejezet
Általános rendelkezések
1. cikk
Tárgy
1.           A vámunió működésének
támogatására létrejön a „Vám 2020” többéves cselekvési program (a továbbiakban:
a program). 
2.           A program a 2014. január
1-jétől 2020. december 31-ig tartó időszakra vonatkozik.
2. cikk
Fogalommeghatározások
E rendelet alkalmazásában:
(1)         
„vámhatóságok”: a vámokról szóló szabályok
alkalmazásáért felelős hatóságok;
(2)         
„külső szakértők”:
a)       a kormányzati hatóságok képviselői,
beleértve a 3. cikk (2) bekezdésének 1. és 2. pontja alapján a programban részt
nem vevő országok képviselőit is, 
b)      gazdasági szereplők és szervezeteik,
c)       nemzetközi és egyéb érintett szervezetek
képviselői.
3. cikk
Részvétel a programban
1.           A részt vevő országok a
tagállamok és a (2) bekezdésben említett országok, feltéve, hogy a (2)
bekezdésben szereplő feltételek teljesülnek.
2.           A programban a következő
országok vehetnek részt:
(1)         
az előcsatlakozási stratégiák által
kedvezményezett csatlakozó országok, tagjelölt országok és potenciális
tagjelöltek, a megfelelő keretmegállapodások, társulási tanácsi
határozatok vagy hasonló megállapodások által az ezen országok uniós
programokban való részvételére megállapított általános alapelvekkel és
feltételekkel összhangban;
(2)         
az európai szomszédsági politika partnerországai,
feltéve, hogy ezek az országok megfelelő szintet értek el vonatkozó
jogszabályaiknak és közigazgatási gyakorlatuknak az Unióéhoz való
közelítésében. Az érintett partnerországok a programban az ezen országokkal az
uniós programokban való részvételükről szóló keretmegállapodások
megkötését követően megállapítandó rendelkezések alapján vesznek részt.
4. cikk
Részvétel a programtevékenységekben
A program keretében szervezett egyes kiválasztott
tevékenységekben való részvételre külső szakértők is
felkérhetők, amennyiben ez hasznos az 5. cikkben szereplő
célkitűzések elérése szempontjából. E szakértőket a konkrét
tevékenységekkel kapcsolatos képzettségük, tapasztalatuk és tudásuk alapján
választja ki a Bizottság. 
5. cikk
Általános célkitűzés és konkrét célkitűzés
1.           A program általános
célkitűzése a belső piac erősítése a hatékony és eredményes
vámunió révén.
2.           A program konkrét
célkitűzése a vámunió működésének támogatása, különösen a részt
vevő országok, azok vámhatóságai, más illetékes hatóságai,
tisztviselői és a külső szakértők közötti együttműködés
fokozása révén. 
3.           E célkitűzés elérését a
következő mutatók alapján mérik:
(1)         
a közös kommunikációs hálózat elérhetősége az
európai információs rendszerek számára;
(2)         
a programtevékenységekben részt vevőktől
és a program használóitól kapott visszajelzések.
6. cikk
Prioritások 
A program prioritásai a következők:
(1)         
az uniós jog kidolgozásának, következetes
alkalmazásának és eredményes végrehajtásának támogatása a vámunió
hatékonyságának, eredményességének és egységességének erősítése érdekében,
(2)         
az európai üzleti vállalkozások versenyképességének
megerősítése a jogszerű kereskedelem megkönnyítése, a megfelelési
költségek és az adminisztratív terhek csökkentése, valamint a tisztességtelen
versennyel szembeni védelem révén, 
(3)         
a vámigazgatások támogatása a polgárok és a
környezet védelme, valamint a védelem és a biztonság fenntartása terén,
(4)         
az Európai Unió és tagállamai pénzügyi és gazdasági
érdekeinek védelme,
(5)         
adminisztratív kapacitásuk javítása révén
hozzájárulás a vámhatóságok hatékony működéséhez,
(6)         
a csalás elleni küzdelem, valamint a
versenyképesség, a biztonság és a védelem fokozása a nemzetközi szervezetekkel,
harmadik országokkal, más kormányzati hatóságokkal, gazdasági szereplőkkel
és azok szervezeteivel való együttműködés intenzívebbé tétele révén.
II. fejezet
Támogatható intézkedések
7. cikk
Támogatható intézkedések
A program a 14. cikkben említett éves
munkaprogramban meghatározott feltételek mellett a következő intézkedéstípusokhoz
nyújt támogatást:
(1)         
Közös fellépések:
a)       szemináriumok és munkaértekezletek;
b)      általában korlátozott számú országból
álló, korlátozott ideig működő projektcsoportok, melyek célja
pontosan meghatározott teljesítménnyel összekapcsolt, előre definiált
célkitűzés elérése;
c)       a részt vevő országok vagy egy
harmadik ország által abból a célból szervezett munkalátogatások, hogy
lehetővé tegyék a tisztviselők számára, hogy tapasztalatot vagy
tudást szerezzenek a vámügyek területén, illetve növeljék azt; a harmadik
ország területén szervezett munkalátogatások tekintetében csak az utazási és
tartózkodási (szállás és napidíj) költségek támogathatók a program keretében;
d)      a Bizottságból és a részt vevő
országok tisztviselőiből álló közös csoportok által végzett
ellenőrző tevékenységek, amelyek célja a vámügyi gyakorlatok
elemzése, a szabályok végrehajtásával kapcsolatos nehézségek azonosítása, és
szükség esetén javaslatok tétele uniós szabályok és munkamódszerek
elfogadására;
e)       nem állandó vagy állandó jellegű
szakértői csoportok, amelyek az együttműködés strukturált formái, és
egyesítik a tapasztalatokat annak érdekében, hogy adott esetben online
együttműködési szolgáltatások, közigazgatási segítség, valamint
infrastrukturális és felszerelési segítség révén nyújtott támogatással
meghatározott területeken felmerülő feladatokat hajtsanak végre, vagy
operatív tevékenységeket végezzenek;
f)       a közigazgatási kapacitás építése és
támogató intézkedések;
g)       tanulmányok készítése;
h)       kommunikációs projektek;
i)        egyéb, a 5. és 6. cikkben megállapított
konkrét célkitűzéseket és prioritásokat támogató tevékenységek.
(2)         
IT-kapacitásépítés: az európai információs
rendszerek – a melléklet 1. pontjában rögzített – uniós elemeinek, valamint az
uniós jog keretében létrehozott új európai információs rendszereknek a
fejlesztése, karbantartása, üzemeltetése és minőségellenőrzése.
(3)         
Humán képességfejlesztés: közös képzési
intézkedések a vámügyekkel kapcsolatban szükséges szakmai képességek és tudás
támogatása érdekében.
8. cikk
Különös végrehajtási rendelkezések a közös fellépések tekintetében
1.           A részt vevő országok
biztosítják, hogy a megfelelő profillal és képesítésekkel rendelkező
tisztviselőket jelöljék ki a közös fellépésekben való részvételre.
2.           A részt vevő országok
megteszik a közös fellépések végrehajtásához szükséges intézkedéseket,
különösen azáltal, hogy felhívják a figyelmet az ilyen fellépésekre, illetve
azáltal, hogy biztosítják az elért eredmények optimális felhasználását.
9. cikk
Különös végrehajtási rendelkezések 
az európai információs rendszerek tekintetében
1.           A Bizottság és a részt
vevő országok biztosítják, hogy a melléklet 1. pontjában szereplő
európai információs rendszereket fejlesztik, üzemeltetik és megfelelően
karbantartják.
2.           A Bizottság a részt vevő
országokkal együttműködve koordinálja a melléklet 1. és 2. pontjában
említett rendszerek és infrastruktúra uniós és nem uniós elemei kialakításának
és üzemeltetésének azon szempontjait, amelyek azok
működőképességének, összekapcsolhatóságának és folyamatos
fejlesztésének biztosításához szükségesek.
10. cikk 
Különös végrehajtási rendelkezések a közös képzés tekintetében
1.           A részt vevő országok
adott esetben nemzeti képzési programjaikba integrálják a képzések közösen
kifejlesztett tartalmát, beleértve az elektronikus tanulási (eLearning)
modulokat, képzési programokat és a közösen megállapított képzési standardokat.
2.           A részt vevő országok
gondoskodnak arról, hogy tisztviselőik megkapják az ahhoz szükséges alap-
és továbbképzést, hogy a képzési programokkal összhangban közös szakmai
képességeket és szaktudást szerezzenek.
3.           A részt vevő országok
gondoskodnak arról, hogy a tisztviselők részesüljenek a programban való
részvétel tekintetében kielégítő szintű nyelvtudás elsajátításához
szükséges nyelvi képzésben.
III. fejezet
Pénzügyi keret
11. cikk
Pénzügyi keret
1.           A program végrehajtására
biztosított pénzügyi keretösszeg 548 080 000 EUR (folyó áron).
2.           A programhoz rendelt pénzügyi
erőforrások fedezhetik a program irányításához és célkitűzései
eléréshez szükséges előkészítő, monitoring, ellenőrző,
audit és értékelő tevékenységekre vonatkozó költségeket is: így különösen
a tanulmányok, szakértői értekezletek, tájékoztató és kommunikációs
intézkedések költségeit, az Európai Unió politikai prioritásairól szóló
hivatalos kommunikációt is beleértve, amennyiben ezek az intézkedések az e
rendeletben megfogalmazott célkitűzések megvalósításához kapcsolódnak, az
információfeldolgozásra és -cserére összpontosító információtechnológiai
hálózatokhoz kapcsolódó kiadásokat, továbbá minden egyéb műszaki és igazgatási
segítségnyújtással kapcsolatos költséget, amely a Bizottságra hárul a program
irányítása során.
12. cikk
A beavatkozás típusai
1.           A Bizottság a költségvetési
rendelet előírásaival összhangban hajtja végre a programot.
2.           Az Unió által a 7. cikkben
szereplő tevékenységekhez nyújtott támogatás a következő formákat
öltheti: 
(1)         
támogatások;
(2)         
közbeszerzési szerződések,
(3)         
a 4. cikkben hivatkozott külső
szakértőknél felmerült költségek megtérítése.
3.           A támogatások
társfinanszírozási rátája a támogatható költségek 100%-a, amennyiben azok
utazási költségek és szállásköltségek, események szervezéséhez kapcsolódó
költségek vagy napidíjak. Ezt a rátát a szakértői csoportok kivételével
valamennyi támogatható intézkedésre alkalmazni kell. A támogatható intézkedések
ezen kategóriája tekintetében az éves munkaprogramok határozzák meg az
alkalmazandó társfinanszírozási rátát, amennyiben ezek az intézkedések
támogatások odaítélést igénylik. 
13. cikk
Az Unió pénzügyi érdekeinek védelme 
1.           A Bizottság megfelelő
intézkedéseket hoz, amelyek biztosítják, hogy az e rendelet alapján
finanszírozott intézkedések végrehajtásakor az Unió pénzügyi érdekei védelemben
részesüljenek a csalással, korrupcióval és egyéb illegális tevékenységekkel
szemben alkalmazott megelőző intézkedések, hatékony ellenőrzések,
illetve szabálytalanságok észlelése esetén a tévesen kifizetett összegek
visszafizettetése, adott esetben pedig hatékony, arányos és visszatartó
erejű közigazgatási és pénzügyi szankciók révén. 
2.           A Bizottság és
képviselői, valamint a Számvevőszék jogosultak dokumentumalapú és
helyszíni ellenőrzést végezni az e program alapján uniós forrásból
származó támogatások kedvezményezettjeinél, valamint az e program alapján uniós
forrásokban részesülő vállalkozóknál és alvállalkozóknál.
3.           Az Európai Csalás Elleni
Hivatal (OLAF) – az 1999. május 25-i 1073/1999/EK európai parlamenti és tanács
rendeletben, valamint az Európai Közösségek pénzügyi érdekeinek csalással és
egyéb szabálytalanságokkal szembeni védelmében a Bizottság által végzett
helyszíni ellenőrzésekről és vizsgálatokról szóló, 1996. november
11-i 2185/96/Euratom, EK tanácsi rendeletben[28]
foglalt rendelkezéseknek és eljárásoknak megfelelően – nyomozásokat,
többek között helyszíni ellenőrzéseket és vizsgálatokat folytathat annak
megállapítására, hogy elkövettek-e valamely támogatási megállapodással,
támogatási határozattal vagy uniós finanszírozásra vonatkozó szerződéssel
összefüggésben az Európai Unió pénzügyi érdekeit sértő csalást, korrupciót
vagy más jogellenes cselekményt. 
IV. fejezet
Végrehajtási hatáskörök 
14. cikk
Munkaprogram
1.           A program végrehajtása
érdekében a Bizottság éves munkaprogramokat fogad el, amelyek meghatározzák a
követett célkitűzéseket, a várt eredményeket, a végrehajtás módját és a
teljes összeget. A munkaprogramok tartalmazzák továbbá a finanszírozandó
tevékenységek leírását, az egyes fellépési típusokhoz rendelt összegek
megjelölését, valamint végrehajtásuk tervezett menetrendjét. A támogatások
esetében a munkaprogramok kitérnek a prioritásokra, az alapvető értékelési
kritériumokra és a társfinanszírozás maximális mértékére. Ezt a végrehajtási
aktust a 14. cikk (2) bekezdésében említett vizsgálóbizottsági eljárás
keretében kell elfogadni. 
2.           Az éves munkaprogram
összeállítása során a Bizottság a vámpolitika vonatkozásában figyelembe veszi a
közös megközelítést. Ezt a megközelítést a tagállamok vámhatóságainak
vezetőiből vagy azok képviselőiből és a Bizottságból álló
Vámpolitikai Csoport keretében együttműködve a Bizottság és a tagállamok
rendszeresen felülvizsgálják és megállapítják. 
A Bizottság rendszeresen tájékoztatja a
Vámpolitikai Csoportot a program végrehajtásával kapcsolatos
intézkedésekről.
15. cikk
Bizottsági eljárás
1.           A Bizottságot egy bizottság
segíti. Ez a bizottság a 182/2011/EU rendelet szerinti bizottság.
2.           Az e bekezdésre történő
hivatkozáskor a 182/2011/EU rendelet 5. cikkét kell alkalmazni.
V. fejezet
Monitoring és értékelés
16. cikk
A program szerinti fellépések monitoringja
A Bizottság a részt vevő országokkal
együttműködve figyelemmel kíséri a programot és annak fellépéseit az
elvégzett intézkedések végrehajtásának követése érdekében. 
17. cikk
Értékelés
1.           A Bizottság gondoskodik a
program (2) és (3) bekezdésbeli szempontok szerinti, félidős és végső
értékeléséről. Az eredményeket be kell építeni a későbbi programok
esetleges megújításáról, módosításáról vagy felfüggesztéséről szóló
döntésekbe. Ezeket az értékeléseket független külső értékelő végzi.
2.           A Bizottság legkésőbb
2018 közepéig félidős értékelési jelentést készít a program szerinti
fellépések célkitűzéseinek eléréséről, a források felhasználásának
hatékonyságáról, valamint a program európai hozzáadott értékéről. A
jelentés emellett kitér az egyszerűsítésre, a célkitűzések folyamatos
relevanciájára, valamint a programnak az Unió intelligens, fenntartható és
inkluzív növekedésre irányuló célkitűzéseihez való hozzájárulására.
3.           A Bizottság legkésőbb
2021 végéig végső értékelési jelentést készít a (2) bekezdésben említett
szempontokról, valamint a program hosszú távú következményeiről és
hatásainak fenntarthatóságáról.
4.           A részt vevő országok a
Bizottság felhívására minden releváns adatot és információt átadnak a Bizottság
félidős és végső értékelési jelentéseihez való hozzájárulás céljából.
VI. fejezet 
Záró rendelkezések
18. cikk
Hatályon kívül helyezés 
A 624/2007/EK határozat 2014. január
1-jével hatályát veszti.
Az e határozat hatálya alá tartozó
intézkedésekhez kapcsolódó pénzügyi kötelezettségekre azonban teljesítésükig
továbbra is e határozat vonatkozik.
19. cikk
Hatálybalépés
Ez a rendelet az Európai Unió Hivatalos
Lapjában való kihirdetését követő huszadik napon lép hatályba.
Ezt a rendeletet 2014. január 1-jétől
kell alkalmazni.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, -án/-én.
Az Európai Parlament részéről                     a
Tanács részéről
az elnök                                                          az
elnök
MELLÉKLET 
Európai információs rendszerek és uniós
elemeik
1.           Az európai információs
rendszerek a következők:
(1)         
közös kommunikációs hálózat/közös
rendszer-interfész (CCN/CSI – CCN2), CCN mail3, a CSI híd, a http híd, CCN LDAP
és kapcsolódó eszközök, CCN webportál, CCN monitoring;
(2)         
támogató rendszerek, különösen a CCN alkalmazás
konfigurációs eszköze, a tevékenységjelentési eszköz (ART2), a Taxud online
projektek elektronikus irányítása (TEMPO), a szolgáltatás-irányítási eszköz
(SMT), a felhasználókezelő rendszer (UM), a BPM-rendszer, az
elérhetőségi irányítópult és az AvDB, az IT szolgáltatás-irányítási
portál, a jegyzék és felhasználói hozzáférés-kezelés, 
(3)         
a programinformációs és kommunikációs tér (PICS);
(4)         
a vámmozgási rendszerek, különösen az (új)
számítógépesített tranzit-rendszer ((N)CTS), az NCTS TIR Oroszország, az
exportellenőrzési rendszer (ECS) és az importellenőrzési rendszer
(ICS). A következő alkalmazások/elemek támogatják ezeket a rendszereket: a
harmadik országokkal történő adatcserét szolgáló rendszer (SPEED híd), a
SPEED Edifact átváltó csomópont (SPEED-ECN), a standard SPEED tesztalkalmazás
(SSTA), a standard átviteli tesztalkalmazás (STTA), az átviteli tesztalkalmazás
(TTA), a központi szolgáltatások/referenciaadatok (CSRD2), a központi
szolgáltatások/irányítási információs rendszer (CS/MIS);
(5)         
a közösségi kockázatkezelő rendszer (CRMS),
amely tartalmazza a kockázati információs űrlapokat (RIF), és a közös
profilok CPCA funkcionális doméneket;
(6)         
a gazdasági szereplők rendszere (EOS), amely
tartalmazza a gazdasági szereplők nyilvántartását és azonosítását (EORI),
az engedélyezett gazdálkodókat (AEO), a rendszeres szállítási szolgáltatásokat
(RSS) és a partnerországok funkcionális doménjeinek kölcsönös elismerését. A
generikus webszolgáltatás e rendszer támogató eleme;
(7)         
a tarifarendszer (TARIC3), amely egy
referenciaadat-rendszer olyan más alkalmazások számára, mint a kvótakezelési
rendszer (QUOTA2), a megfigyelés-irányítási és -monitoring rendszer (SURV2), a
kötelező európai vámtarifa-tájékoztatási rendszer (EBTI3), a vegyi anyagok
európai vámjegyzéke (ECICS2). A Kombinált Nómenklatúra (KN) és
vámfelfüggesztésekre vonatkozó (Suspensions) alkalmazások jogi információkat
kezelnek, közvetlenül kapcsolódva a tarifális rendszerhez;
(8)         
az ellenőrzési célú alkalmazások, különösen az
iratminta-kezelő rendszer (SMS) és a feldolgozási eljárások információs
rendszere (ISPP);
(9)         
a hamisítás és kalózkodás elleni rendszer (COPIS);
(10)     
az adatterjesztési rendszer (DDS2), amely kezel
minden, az Interneten keresztül a nyilvánosság számára hozzáférhető
adatot;
(11)     
a Csalás Elleni Információs Rendszer (AFIS); 
2.           Az európai információs
rendszerek uniós összetevői a következők:
(1)         
olyan IT-eszközök, mint a hardver, a szoftver,
valamint a rendszerek hálózati kapcsolatai, beleértve a kapcsolódó
adat-infrastruktúrát;
(2)         
a rendszerek fejlesztéséhez, karbantartásához,
tökéletesítéséhez, valamint üzemeltetéséhez szükséges IT-szolgáltatások;
(3)         
és bármilyen más olyan elem, amelyet hatékonysági,
biztonsági vagy racionalizációs okokból a Bizottság a részt vevő országok
tekintetében közös elemként határoz meg. 
PÉNZÜGYI KIMUTATÁS
1.           A JAVASLAT/KEZDEMÉNYEZÉS FŐBB
ADATAI 
              1.1.    A javaslat/kezdeményezés címe 
              1.2.    A
tevékenységalapú irányítás /tevékenységalapú költségvetés-tervezés keretébe tartozó
érintett szakpolitikai terület(ek)
              1.3.    A
javaslat/kezdeményezés típusa 
              1.4.    Célkitűzés(ek)

              1.5.    A
javaslat/kezdeményezés indoklása 
              1.6.    Az
intézkedés és a pénzügyi hatás időtartama 
              1.7.    Tervezett
igazgatási módszer(ek) 
2.           IRÁNYÍTÁSI INTÉZKEDÉSEK 
              2.1.    A
nyomon követésre és a jelentéstételre vonatkozó rendelkezések 
              2.2.    Irányítási
és kontrollrendszer 
              2.3.    A
csalások és a szabálytalanságok megelőzésére vonatkozó intézkedések 
3.           A JAVASLAT/KEZDEMÉNYEZÉS BECSÜLT
PÉNZÜGYI HATÁSA 
              3.1.    A
kiadások a többéves pénzügyi keret mely fejezetét/fejezeteit és a költségvetés
mely kiadási tételét/tételeit érintik? 
              3.2.    A
kiadásokra gyakorolt becsült hatás 
              3.2.1. A kiadásokra gyakorolt becsült hatás
összegzése 
              3.2.2. Az
operatív előirányzatokra gyakorolt becsült hatás 
              3.2.3. Az
igazgatási előirányzatokra gyakorolt becsült hatás
              3.2.4. A
jelenlegi többéves pénzügyi kerettel való összeegyeztethetőség
              3.2.5. Harmadik
felek részvétele a finanszírozásban 
              3.3.    A
bevételre gyakorolt becsült pénzügyi hatás
PÉNZÜGYI
KIMUTATÁS JAVASLATOKHOZ
1.           A JAVASLAT/KEZDEMÉNYEZÉS FŐBB
ADATAI 
1.1.        A javaslat/kezdeményezés címe

Javaslat:
Az Európai Parlament és a Tanács rendelete a 2014-2020 közötti időszakra
szóló, európai uniós vámügyi cselekvési program (Vám 2020) létrehozásáról,
valamint a 624/2007/EK határozat hatályon kívül helyezéséről.
1.2.        A tevékenységalapú irányítás
/tevékenységalapú költségvetés-tervezés keretébe tartozó érintett szakpolitikai
terület(ek)[29] 
14 04.
Vámpolitika
1.3.        A javaslat/kezdeményezés
típusa 
¨ A javaslat/kezdeményezés
új intézkedésre irányul 
¨ A
javaslat/kezdeményezés kísérleti projektet/előkészítő intézkedést
követő új intézkedésre[30]
irányul 
X A javaslat/kezdeményezés jelenlegi
intézkedés meghosszabbítására irányul 
¨ A javaslat/kezdeményezés
új intézkedésnek megfelelően módosított intézkedésre irányul 
1.4.        Célkitűzések
1.4.1.     A javaslat/kezdeményezés által
érintett többéves bizottsági stratégiai célkitűzések 
A javasolt program
hozzájárul az intelligens, fenntartható és inkluzív növekedést célzó Európa
2020 stratégiához[31],
(1) az egységes piac működésének megerősítése, (2) a közszféra
termelékenységét fokozó tevékenységeket támogató keret biztosítása, valamint
(3) a technológiai fejlődésnek és az innovációnak a nemzeti és európai vámigazgatási
szerveknél történő előmozdítása révén. 
A vámunió alapvető
fontosságú a belső piac számára. Az áruk határok nélküli
belső piaca szükségessé teszi, hogy a harmadik országokból származó áruk
megfeleljenek a belépésnél vagy a kereskedelmi forgalomba bocsátásnál
előírt alaki követelményeknek és egyéb előírásoknak; ezt
követően szabadon mozoghatnak az EU külső határain belül. A vámügy
támogatja a tisztességes, versenyen alapuló belső piaci feltételek közös
szabályok és előírások egységes alkalmazása révén történő
fejlesztését. A vámpolitika támogatja a növekedést és az innovációt a
belső piacon, például a szellemitulajdon-jogoknak a határon történő
érvényesítése révén (lásd még a hamisítás és a szerzői jogi kalózkodás
elleni küzdelemre irányuló átfogó európai tervet[32], és az új, belső piaci
szellemitulajdon-jogi stratégiát, amelyeket a Bizottság nemrégiben fogadott
el). Egy nemrégiben lefolytatott, a belső piac jövőjéről szóló
nyilvános konzultáció[33]
során adott válaszok arra utalnak, hogy az iparági szövetségek nagy
várakozással tekintenek a hamisítás és a kalózkodás elleni további uniós
fellépésre. A vámigazgatási szervek alapvető szerepet játszanak a
szellemitulajdon-jogok hatékony érvényesítésében, ahogy azt a
szellemitulajdon-jogokkal kapcsolatos vámügyi tevékenységekre vonatkozó
statisztikák[34]
is megerősítik. Emellett a program számos, a vámunió keretébe tartozó
szakpolitikai intézkedést támogat. Ilyen például az Unió és a tagállamok pénzügyi
érdekeinek védelme a vámok és a kereskedelmet terhelő különböző
illetékek és adók beszedése, valamint a csalás elleni küzdelemre irányuló,
együttműködő jellegű erőfeszítések révén. 2010-ben az uniós
költségvetés körülbelül 12,3%-a (15,7 milliárd EUR) származott tradicionális
saját forrásokból[35].
A vámunió az uniós kereskedelempolitika operatív ága, mely kétoldalú és
multilaterális kereskedelmi megállapodásokat hajt végre, vámokat szed be,
valamint kereskedelmi intézkedéseket (mint pl. származási szabályokat),
embargókat és más korlátozásokat alkalmaz. A 2010 novemberében közzétett, Kereskedelem,
növekedés és globális ügyek: A kereskedelempolitika mint az Európa 2020
stratégia kulcseleme[36]
című vitadokumentum kiemeli a vámigazgatási szervek kétoldalú
megállapodások keretében, valamint a Vámigazgatások Világszervezetében
történő nemzetközi együttműködésének kulcspontjait. Hangsúlyozza,
hogy a hatékony vámügyi eljárások csökkentik a kereskedőket érintő
megfelelési költségeket, megkönnyítik a jogszerű kereskedelmet, valamint
elősegítik a biztonsággal, a védelemmel és a szellemitulajdon-joggal
kapcsolatos növekvő kockázatok kezelését.
A vámuniónak az EU belső
biztonságához való hozzájárulás területén betöltött szerepe egyre
jelentősebb, és tovább fog nőni, ahogy az a belső biztonsági
stratégiára vonatkozó cselekvési tervben[37]
és a Stockholmi Program cselekvési tervében[38] is tükröződik. Emellett a
vámigazgatási szervek fellépése, valamint a vámigazgatási szervek, a
rendőrség, és egyéb jogalkalmazó hatóságok közötti együttműködés
hozzájárul az olyan globális biztonsági célkitűzésekhez, mint a pénzmosás,
a határokon átnyúló szervezett bűnözés és a terrorizmus elleni küzdelem.
1.4.2.     Konkrét célkitűzés(ek) és
a tevékenységalapú irányítás/tevékenységalapú költségvetés-tervezés keretébe
tartozó érintett tevékenység(ek) 
Konkrét célkitűzések és a tevékenységalapú
irányítás/tevékenységalapú költségvetés-tervezés keretébe tartozó érintett
tevékenység(ek)
A
tevékenységalapú költségvetés-tervezés keretébe tartozó érintett tevékenység a
vámpolitika (14 04.). A program konkrét célkitűzései a
következők:
a vámunió működésének támogatása, különösen a
részt vevő országok, azok vámhatóságai, más illetékes hatóságai,
tisztviselői és a külső szakértők közötti együttműködés
fokozása révén.
1.4.3.     Várható eredmény(ek) és
hatás(ok)
Tüntesse fel, milyen
hatásokat gyakorolhat a javaslat/kezdeményezés a
kedvezményezettekre/célcsoportokra.
Vámügyi
szempontból a tagállamok, hatásköreiknek az EU-ra ruházásával – mivel a vámunió
az EU kizárólagos hatáskörébe tartozik – ipso facto megállapodtak abban, hogy a
vámügyek területén az intézkedések hatékonyabban hajthatók végre uniós
szinten. Ugyanakkor az uniós jogi keret önmagában nem biztosítja a vámunió
megfelelő működését. A vámügyi program szerinti kísérő támogató
intézkedések szükségesek annak biztosításához, hogy az uniós vámjogi
szabályokat konvergens és harmonizált módon alkalmazzák, és így a
kereskedőkkel szembeni bánásmód, a csalások megelőzése és a jogi
kötelezettségek terén ne mutatkozzanak különbségek.
Emellett
a vámügyek területén számos tevékenység határokon átnyúló jellegű, mind a 27
tagállamra kiterjednek, illetve mind a 27 tagállamot érintik, ezért azokat
az egyes tagállamok nem képesek eredményesen és hatékonyan elvégezni. Az uniós
fellépésre a vámügyi tevékenység európai dimenziójának alátámasztása, a
belső piac torzulásainak elkerülése, valamint az EU-határok hatékony
védelmének támogatása érdekében van szükség.
A
szolidaritás és a felelősség megosztása a vámunió finanszírozását
megalapozó elvek. Azok a helyzetek, amelyekben a hatékony intézkedések
szükségessége meghaladja az egyes tagállamok képességét azok meghozatalára,
károsak az Unió mint egész számára. Az uniós intézkedésekre az uniós közjó
védelme érdekében van szükség, amennyiben az uniós kereslet (pl. a biztonság
iránt) nem elégíthető ki megfelelően az egyes tagállamok kínálatával.
Ilyen esetekben az EU fellépése a technikai kapacitások kiépítésének közös finanszírozásával
valósul meg annak érdekében, hogy a hatékony ellenőrzés iráni igény az
egyes tagállamok korlátozott kínálati kapacitása ellenére is kielégítésre
kerüljön.
1.4.4.     Eredmény- és hatásmutatók 
Tüntesse fel a
javaslat/kezdeményezés megvalósításának nyomon követését lehetővé
tevő mutatókat.
A
program tevékenységeit figyelemmel fogják kísérni annak biztosítása érdekében,
hogy a program végrehajtását szolgáló szabályokat és eljárásokat megfelelő
módon alkalmazzák, valamint annak ellenőrzése érdekében, hogy a program
sikeres-e célkitűzései elérésében. A kialakítandó monitoring keret a
következőket foglalja magában: beavatkozási logika, mutatószámok átfogó
készlete, mérési módszerek, adatgyűjtési terv, egyértelmű és
strukturált jelentési és nyomon követési eljárás, valamint félidős és
végső értékelések.
A
program teljesítményét a program általános és konkrét célkitűzéseihez és
prioritásaihoz kapcsolódó teljesítmény-, hatás-, eredmény- és output-mutatók
koherens készletének felhasználásával, valamint a Bizottság irányítási tervével
történő összekapcsolása révén mérik. A hatás-, eredmény- és output-mutatók
részletes listáját a hatásvizsgálat tartalmazza. Az Adóügyi és Vámuniós
Főigazgatóság célokat jelölt meg a program egyes teljesítményei
tekintetében. Más teljesítmények esetében ez jelenleg még nem
kivitelezhető. Ezen operatív célkitűzésekre vonatkozóan elérendő
célokat az Adóügyi és Vámuniós Főigazgatóság a Vám 2020 program megkezdése
előtt kijelöli, és az éves munkaprogramra irányuló eljárás keretében
jóváhagyásra a programbizottság elé terjeszti.
Az
általános és konkrét célkitűzéseket többek között azon mérik, hogy
a közös kommunikációs hálózat mennyire érhető el az európai információs
rendszerek számára; a cél 97 %-os elérhetőség lesz.
1.5.        A javaslat/kezdeményezés
indoklása 
1.5.1.     Rövid vagy hosszú távon
kielégítendő szükséglet(ek)
A
javaslat hozzájárul az Európa 2020 stratégiához, valamint különböző egyéb
uniós jogszabályok végrehajtásához, ahogy az az 1.4.1. fejezetben szerepel.
1.5.2.     Az uniós részvételből
adódó többletérték
Hasznosabb
uniós szinten megindítani a fellépéseket, mint a 27 tagállam szintjén, ahogy az
az indokolás 3.2. fejezetében részletesen szerepel.
1.5.3.     Hasonló korábbi tapasztalatok
tanulsága
Gazdasági
szempontból az uniós szintű fellépés sokkal hatékonyabb. A vámügyi
együttműködés gerince a biztonságos, kifejezetten erre a célra kialakított
kommunikációs hálózat, amely a kilencvenes évek elején indított első
vámügyi együttműködési programok óta működik. Ez körülbelül
5 000 kapcsolódási ponton[39]
keresztül köti össze a nemzeti vámigazgatási szerveket. Ez a közös IT-hálózat
biztosítja, hogy az egyes nemzeti közigazgatási szerveknek csak egyszer kelljen
kapcsolódniuk a közös infrastruktúrához annak érdekében, hogy képesek legyenek
bármilyen információ egymás közötti megosztására. Amennyiben nem állna
rendelkezésre ez az infrastruktúra, a tagállamok vámigazgatásainak 26-szor
kellene kapcsolódniuk az egyes tagállamok nemzeti rendszereihez.
A
program további sarokkövei azok a tevékenységek, amelyek összehozzák a vámügyi
tisztviselőket, például hogy megosszák egymás között a legjobb
gyakorlatokat, tanuljanak egymástól, elemezzenek egy problémát vagy
iránymutatást fogalmazzanak meg. Amennyiben a tagállamoknak úgy kellene
tanulniuk egymástól, hogy a programon kívül alakítják ki saját
tevékenységeiket, akkor valamennyien kialakítanák saját eszközeiket és
munkamódszereiket. A tevékenységek közötti szinergiák elvesznének, és a közös
tevékenységeket nem hajtanák szisztematikusan végre a 27 tagállam szintjén.
Sokkal hatékonyabb, ha a program támogatásával a Bizottság a tevékenységek
részt vevő ország közötti közvetítőjeként lép fel.
Egy
másik jelentős hozzáadott érték immateriális jellegű. A program
hozzájárul a közös érdek szellemének kialakításához, a kölcsönös bizalom
felkeltéséhez, valamint a tagállamok közötti, illetve a tagállamok és a
Bizottság közötti együttműködés szellemének megteremtéséhez a
vámügyek területén.
1.5.4.     Összhang és lehetséges
szinergia egyéb pénzügyi eszközökkel
A
Fiscalis 2020 és a Vám 2020 programok irányítása, amikor csak lehetséges,
összehangolásra kerül. A programok közös hálózattal rendelkeznek az európai
informatikai rendszerek végrehajtására, közös platformmal az online
együttműködéshez (PICS) és osztoznak egy közös tevékenységjelentési
eszközön (ART2). A humán kapacitásépítés során alkalmazott módszertanokon
ugyancsak osztozik a két program. 
A
vámügyi területen a kidolgozott szakpolitikai forgatókönyvek egyike a
tagállamok vámhatóságainak pénzügyi támogatását irányozza elő
felszerelések beszerzése és technikai kapacitásaik kiépítése érdekében.
Ahelyett, hogy az e célt szolgáló finanszírozási rendszert a Vám 2020 program
keretében dolgoznák ki, a tagállamok az ezen szükségletekhez kapcsolódó
támogatások tekintetében más programokat is igénybe vehetnek, köztük a
regionális strukturális alapokat. 
A
Belügyi Főigazgatóság Bűnmegelőzés és a bűnözés elleni küzdelem
(ISEC), valamint a Terrorizmus és egyéb biztonsági vonatkozású veszélyek
megelőzése, az azokra való felkészültség és következményeik kezelése
(CIPS)[40]
elnevezésű programjainak félidős értékelése szerint a Vám és Fiscalis
2013 programirányítási modellje „kínálja a legígéretesebb perspektívákat az
ISEC/CIPS irányításának javítása tekintetében, mivel lehetővé teszi az
operatív szükségletekre való azonnali és rugalmas reagálást”.
A
transzeurópai IT-rendszerek gerince a CCN/CSI hálózat, amelyet az OLAF a
szabálytalanságokkal és csalással kapcsolatos információk cseréjére (és
tárolására) is használ. Ebből a szempontból mindkét főigazgatóság
részesül a méretgazdaságosság által nyújtott előnyökből.
1.6.        Az intézkedés és a pénzügyi
hatás időtartama 
X A javaslat/kezdeményezés határozott
időtartamra vonatkozik 
–     
¨  A javaslat/kezdeményezés 2014. január 1-jétől 2020. december
31-ig érvényes. 
–     
X  Pénzügyi hatás:
2014-től 2023-ig (2021-től 2023-ig csak kifizetési előirányzatok
tekintetében)
¨ A javaslat/kezdeményezés határozatlan
időtartamra vonatkozik
–     
Beindítási időszak: ÉÉÉÉ-tól/-től ÉÉÉÉ-ig
–     
azt követően: rendes ütem.
1.7.        Tervezett igazgatási
módszer(ek)[41] 
X Centralizált igazgatás közvetlenül a
Bizottság által 
¨ Centralizált igazgatás közvetetten a következőknek történő hatáskör-átruházással:
¨         végrehajtó ügynökségek
¨         a Közösségek által létrehozott szervek[42]
¨         tagállami közigazgatási/közfeladatot ellátó szervek
¨         az Európai Unióról szóló szerződés V. címe értelmében
külön intézkedések végrehajtásával megbízott, a költségvetési rendelet 49.
cikke szerinti vonatkozó jogalapot megteremtő jogi aktusban meghatározott
személyek
¨ Megosztott igazgatás
a tagállamokkal 
¨ Decentralizált igazgatás harmadik országokkal 
¨ Nemzetközi szervezetekkel közös
igazgatás (nevezze meg)
Egynél több igazgatási
módszer feltüntetése esetén kérjük, adjon részletes felvilágosítást a
„Megjegyzések” rovatban.
Megjegyzések 
/
2.           IRÁNYÍTÁSI INTÉZKEDÉSEK 
2.1.        A nyomon követésre és a
jelentéstételre vonatkozó rendelkezések 
Ismertesse a nyomon követés
és jelentéstétel gyakoriságát és feltételeit.
A program tevékenységeit figyelemmel fogják kísérni annak érdekében, hogy biztosítsák: a program végrehajtását szolgáló
szabályokat és eljárásokat megfelelő módon alkalmazzák (audit funkció). A
közös fellépési tevékenységekre irányuló javaslatokat állandó jelleggel
figyelemmel kísérik egy online adatbázis, a tevékenységjelentési eszköz (ART2)
segítségével, amely tartalmazza a javaslatokat és az azoknak megfelelő
tevékenységeket. Ugyanez az eszköz lehetővé teszi a program alapján
nyújtott támogatások kedvezményezettjei, vagyis a tagállamok vámigazgatási
szervei számára, hogy online jelentsék a támogatásból a közös fellépési
tevékenységekben való részvétel érdekében finanszírozott költségeket. A
tagállamok évente költségvetési jelentést küldenek a Bizottság számára a
tevékenységjelentési eszköz használatával.
A
közbeszerzés révén finanszírozott IT és képzési kapacitás-építési tevékenységek
esetében a szokásos jelentési és nyomon követési szabályokat kell alkalmazni. 
A
programot kétszer értékelik. A félidős értékelés eredményei 2018
közepére lesznek elérhetők, a program végső értékelésének eredményei
pedig 2021 vége felé. A tagállamok mint a program fő haszonélvezői
elvégzik az adatgyűjtés jelentős részét, vagy az egyedi eszközök
szintjén (főként az ART2-n keresztül), vagy a program szélesebb körű
hatásairól (vagy az észlelés-mérési feladatokban való részvétel, vagy
jelentések kibocsátása által) nyújtott információk révén. 
Mindeddig
a meglévő programok értékelési feladatai főként a program
elsődleges érintettjeit célozták, vagyis a vámhatóságokat és azok
szakértőit, akik a program célközönségét alkotják. Figyelemmel annak
jelentőségére, hogy konzultáljanak a programon kívüli érdekeltekkel is
(pl. gazdasági szereplőkkel) a program rájuk gyakorolt hatásairól,
valamint arról, hogy milyen mértékben részesülnek például a vám-/adóhatóságok
közötti hatékonyabb együttműködésből fakadó előnyökből, a
közvetett hatások e szempontja szerepelni fog a jövőbeli programértékelésekben.
2.2.        Irányítási és
kontrollrendszer 
2.2.1.     Felismert kockázat(ok) 
A
támogatások végrehajtásával kapcsolatos lehetséges kockázatok a
következők:
–              
A tagállamok és a tagjelölt országok konzorciumával
aláírt támogatási megállapodás hibás végrehajtása. A kockázat szintje
alacsonynak tekintendő, mivel a kedvezményezettek a részt vevő
országok közigazgatási szervei.
–              
A tagállamok olyan tevékenység költségeit jelentik
be, amelyet a program alapján nem hagytak jóvá. 
–              
A tagállamok kétszer jelentik be ugyanazt a
költséget.
A
program égisze alatt megkötött közbeszerzési szerződések végrehajtásával
kapcsolatos lehetséges kockázatok a következők:
–              
Nem tartják be közbeszerzési szabályokat
–              
Nem létező teljesítésre kiadott számla
megfizetése
2.2.2.     Tervezett ellenőrzési
mód(ok) 
Az
alkalmazott ellenőrzési stratégia fő elemei a következők:
1. Valamennyi kiadási terület esetében azonos pénzügyi
ellenőrzések:
A kötelezettségvállalások előzetes vizsgálata: 
Az
Adóügyi és Vámuniós Főigazgatóság valamennyi kötelezettségvállalását
megvizsgálja a humánerőforrási és a pénzügyi részleg vezetője. Ennek
következtében a kötelezettségvállalás alá eső összegek 100%-ára terjed ki
az előzetes vizsgálat. Ez az eljárás magas szinten biztosítja az ügyletek
jogszerűségét és szabályszerűségét.
A kifizetések előzetes vizsgálata: 
Minden
kifizetést előzetesen megvizsgálnak a pénzügyi szabályokkal és a bevált
eljárásokkal összhangban. Ezt a részletes ellenőrzést egy pénzügyi
ellenőr és egy engedélyezésre jogosult tisztviselő hajtja végre.
Ezenfelül
(minden kiadási kategóriából) hetente legalább egy kifizetést kiválasztanak a
humánerőforrási és a pénzügyi részleg vezetője által végzett
előzetes részletes vizsgálat céljából. A vizsgálat terjedelmére nem
határoztak meg célt, mivel annak célja a kifizetések „véletlenszerű”
ellenőrzése, annak megvizsgálása érdekében, hogy valamennyi kifizetést az
előírásoknak megfelelően készítettek-e elő. A fennmaradó
kifizetéseket a hatályos szabályok szerint naponta dolgozzák fel.
Az átruházott felhatalmazás által engedélyezésre jogosult
tisztviselők nyilatkozatai: 
Valamennyi
átruházott felhatalmazás által engedélyezésre jogosult tisztviselő az
érintett éves tevékenységi jelentést alátámasztó nyilatkozatokat ír alá. E
nyilatkozatok a program szerinti műveletekre vonatkoznak. Az átruházott
felhatalmazás által engedélyezésre jogosult tisztviselők nyilatkoznak
arról, hogy a költségvetés végrehajtásához kapcsolódó műveleteket a
pénzgazdálkodás hatékonyságának alapelvével összhangban hajtották végre, hogy
az alkalmazott irányítási és ellenőrzési rendszerek kellő
biztosítékot nyújtottak az ügyletek jogszerűségét és
szabályszerűségét illetően, valamint, hogy az ezekhez a
műveletekhez kapcsolódó kockázatokat megfelelően azonosították,
jelentették, és végrehajtották a kockázatokat enyhítő intézkedéseket.
2. A közbeszerzési szerződések kiegészítő ellenőrzése: 
A közbeszerzések tekintetében a költségvetési rendeletben meghatározott
ellenőrzési eljárásokat kell alkalmazni. A
közbeszerzési szerződést a Bizottság szolgálatai által a kifizetés
érdekében végzett ellenőrzési eljárás után kötik meg, figyelembe véve a
szerződéses kötelezettségeket, valamint a hatékony pénzgazdálkodást és
általános irányítást. A csalás elleni intézkedésekről (ellenőrzések,
jelentések stb.) a Bizottság és a kedvezményezettek között létrejött minden
szerződés rendelkezik. Részletes referencia-feltételeket kell
megállapítani, azok képezik az egyes konkrét szerződések alapját. Az
elfogadási eljárás szigorúan a TAXUD TEMPO módszertant követi: a célkitűzéseket
felülvizsgálják, szükség esetén módosítják, és végül kifejezetten elfogadják
(vagy elutasítják). „Elfogadólevél” hiányában számla nem fizethető ki. 
A teljesítések megrendelésére és elfogadására vonatkozó eljárás magában
foglalja az eszközkezelést is. Minden egyes eszköz megrendelésre, majd azt
követően elfogadásra és beszerzési értéken az
Európai Bizottság szervezeti informatikai eszközében (ABAC assets) kódolásra kerül.
Az értékcsökkenés automatikus, a Bizottság számviteli szabályain alapul. 
A közbeszerzések technikai ellenőrzése
Az
Adóügyi és Vámuniós Főigazgatóság végzi a célkitűzések
ellenőrzését, és felügyeli a vállalkozók tevékenységét, valamint az
általuk nyújtott szolgáltatásokat. Emellett rendszeresen minőség- és
biztonságellenőrzéseket végez az alvállalkozóinál. A
minőségellenőrzések során ellenőrzik az alvállalkozók tényleges
folyamatainak a minőségterveikben meghatározott szabályoknak és
eljárásoknak való megfelelését. A biztonságellenőrzések a konkrét
folyamatokra, eljárásokra és rendszerekre koncentrálnak. 
Utólagos adminisztratív ellenőrzés operatív és pénzügyi
szempontból
Minden
szerződés végén, a hivatalos lezárás előtt a teljes dossziét
ellenőrzi az operatív és a pénzügyi egység is.
3. A támogatások kiegészítő ellenőrzése
A
program kedvezményezettjei (a tagállamok és tagjelölt országok vámhatóságai)
által aláírt támogatási megállapodás – amely tartalmaz egy az ellenőrzési
módszerekről szóló fejezetet – határozza meg a támogatás hatálya alá
tartozó tevékenységek finanszírozásának feltételeit. Valamennyi részt vevő
közigazgatási szerv vállalja, hogy tiszteletben tartja a Bizottság költségekkel
kapcsolatos költségvetési és igazgatási szabályait.
Azokat
a tevékenységeket, amelyek esetében a kedvezményezettek a támogatásokból
finanszírozhatják a részvételt, egy online adatbázisban jelölik meg
(tevékenységjelentési eszköz – ART2). A tagállamok ugyanezen adatbázisban
jelentik kiadásaikat, az adatbázis több beépített ellenőrzési
mechanizmussal rendelkezik a hibák számának csökkentése érdekében. Például a tagállamok
csak olyan tevékenységek tekintetében jelenthetnek költségeket, amelyekre
felkérték őket, és csak egyszer tehetik meg ezt.
A
jelentési rendszerbe épített ellenőrző mechanizmusok mellett az
Adóügyi és Vámuniós Főigazgatóság mintavétel alapján papíralapú és
helyszíni ellenőrzéseket is végez. Ezen ellenőrzésekre utólag,
kockázatalapú mintavétel alapján kerül sor.
Ez
az ellenőrzési stratégia lehetővé teszi, hogy a támogatások
kedvezményezettjeinek adminisztratív terhei a lehető legalacsonyabbak
legyenek, és arányban álljanak a juttatott költségvetéssel, valamint az észlelt
kockázatokkal.
Az
egyszerűsítési intézkedések, mint például a valós költségek
átalánydíjakkal való helyettesítése várhatóan csupán marginális hatással
lesznek a költségvetési nyereségekre. Az egyszerűsítés fő előnye
a hatékonyságnövekedés és az adminisztratív terhek csökkenése terén jelentkezik
majd, mind a tagállamok, mind a Bizottság szintjén.
4. Az ellenőrzések költsége és hasznai
A
kialakított ellenőrzési mechanizmusok lehetővé teszik az Adóügyi és
Vámuniós Főigazgatóság számára, hogy kellőképpen biztosítsa a
kiadások minőségét és szabályszerűségét, valamint csökkentse a meg
nem felelés kockázatát. Az értékelés mélysége eléri a hármas szintet[43] a közös fellépések, és a
négyes szintet[44]
a közbeszerzési szerződések esetében. A fenti ellenőrzési stratégiai
intézkedések a teljes költségvetés 2 %-a alá csökkentik a lehetséges
kockázatokat, és valamennyi kedvezményezettet elérik. A további
kockázatcsökkentést szolgáló kiegészítő intézkedések aránytalanul magas
költséget eredményeznének, ezért ilyenek nincsenek előirányozva. Az
Adóügyi és Vámuniós Főigazgatóság úgy véli, hogy az ellenőrzés
szempontjából nincs változás a jelenlegi programhoz képest, ezért ugyanezt az
ellenőrzési stratégiát fogja alkalmazni a 2020-as program tekintetében. A
fenti ellenőrzési stratégia végrehajtásához kapcsolódó költségek a
költségvetés 2,60 %-ára[45]
korlátozódnak, és várható, hogy ugyanilyen arányúak maradnak. 
A program ellenőrzési stratégiája hatékonynak tekinthető
annak vonatkozásában, hogy a meg nem felelés kockázatát 2 % alá
csökkentse, és a kapcsolódó kockázatokkal arányosnak tekinthető. 
2.3.        A csalások és a
szabálytalanságok megelőzésére vonatkozó intézkedések 
Tüntesse fel a
meglévő vagy tervezett megelőző és védintézkedéseket.
Valamennyi
szabályozási ellenőrzési mechanizmus alkalmazásán túl a Főigazgatóság
a Bizottság új, 2011. június 24-én elfogadott csalás elleni stratégiájával
(CAFS) összhangban ki fog dolgozni egy csalás elleni stratégiát, többek között
annak biztosítása érdekében, hogy belső csalásellenes ellenőrzési
mechanizmusai teljes mértékben összhangban álljanak a CAFS-sal, valamint, hogy
csalási kockázatkezelési megközelítése a csalás kockázata által érintett
területek azonosítását és az arra adandó megfelelő válaszokat célozza.
Amennyiben szükséges, hálózati csoportok és a Vám 2020 programmal kapcsolatos
csalási esetek kivizsgálását szolgáló megfelelő informatikai eszközök
létrehozására kerül sor.
3.           A JAVASLAT/KEZDEMÉNYEZÉS BECSÜLT
PÉNZÜGYI HATÁSA 
3.1.        A kiadások a többéves
pénzügyi keret mely fejezetét/fejezeteit és a költségvetés mely kiadási
tételét/tételeit érintik? 
·      Jelenlegi költségvetési kiadási tételek 
A többéves pénzügyi keret fejezetei, azon belül
pedig a költségvetési tételek sorrendjében.
 A többéves pénzügyi keret fejezete || Költségvetési tétel || Kiadás típusa || Hozzájárulás 
 Szám [Megnevezés……………………………….] || diff./nem diff. ([46])   || EFTA-országoktól[47]   || tagjelölt országoktól[48]   || harmadik országoktól || a költségvetési rendelet 18. cikke (1) bekezdésének a) pontja értelmében 
   ||   ||   ||   ||   ||   ||   
·      Létrehozandó új költségvetési tételek 
A többéves pénzügyi
keret fejezetei, azon belül pedig a költségvetési tételek sorrendjében.
 A többéves pénzügyi keret fejezete || Költségvetési tétel || Kiadás típusa || Hozzájárulás 
 Szám [Megnevezés……………………………….] || diff./nem diff. || EFTA-országoktól || tagjelölt országoktól || harmadik országoktól || a költségvetési rendelet 18. cikke (1) bekezdésének a) pontja értelmében 
 1 || 14 04 03. – Vám 2020   || Diff. || NEM || IGEN || NEM || NEM 
   ||   ||   ||   ||   ||   ||   
 1 || 14 01 04 05. Vám 2020 – Igazgatási kiadások || Nem diff. || NEM || NEM || NEM || NEM 
3.2.        A kiadásokra gyakorolt
becsült hatás[49]
3.2.1.     A kiadásokra gyakorolt becsült
hatás összegzése 
millió EUR (három tizedesjegyig)
 A többéves pénzügyi keret fejezete: || 1 || Intelligens és inkluzív növekedés 
 Főigazgatóság: Adóügyi és Vámuniós Főigazgatóság ||   ||   || 2014. év || 2015. év || 2016. év || 2017. év || 2018. év || 2019. év || 2020. év || 2021 - 2023 || ÖSSZESEN 
  Operatív előirányzatok: ||   ||   
 14 04 03. – Vám 2020 || Kötelezettségvállalási előirányzatok || (1) || 71,740 || 73,860 || 75,970 || 78,080 || 80,300 || 82,610 || 84,820 ||   || 547,380 
 Kifizetési előirányzatok || (2) || 14,348 || 47,055 || 62,779 || 68,162 || 70,083 || 72,072 || 74,103 || 138,778 || 547,380 
 Bizonyos egyedi programok keretéből finanszírozott igazgatási előirányzatok[50] ||   ||   
 14 01 04 05. ||   || (3) || 0,100 || 0,100 || 0,100 || 0,100 || 0,100 || 0,100 || 0,100 ||   || 0,700 
 Az Adóügyi és Vámuniós Főigazgatósághoz tartozó előirányzatok összesen || Kötelezettségvállalási előirányzatok || =1+1(a)+3 || 71,840 || 73,960 || 76,070 || 78,180 || 80,400 || 82,710 || 84,920 ||   || 548,080 
 Kifizetési előirányzatok || =2+2(a)+3 || 14,448 || 47,155 || 62,879 || 68,262 || 70,183 || 72,172 || 74,203 || 138,778 || 548,080 
  Operatív előirányzatok ÖSSZESEN || Kötelezettségvállalási előirányzatok || (4) || 71,740 || 73,860 || 75,970 || 78,080 || 80,300 || 82,610 || 84,820 ||   || 547,380 
 Kifizetési előirányzatok || (5) || 14,348 || 47,055 || 62,779 || 68,162 || 70,083 || 72,072 || 74,103 || 138,778 || 547,380 
  Bizonyos egyedi programok keretéből finanszírozott igazgatási előirányzatok ÖSSZESEN || (6) || 0,100 || 0,100 || 0,100 || 0,100 || 0,100 || 0,100 || 0,100 ||   || 0,700  
 A többéves pénzügyi keret 1. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || =4+ 6 || 71,840 || 73,960 || 76,070 || 78,180 || 80,400 || 82,710 || 84,920 ||   || 548,080 
 Kifizetési előirányzatok || =5+ 6 || 14,448 || 47,155 || 62,879 || 68,262 || 70,183 || 72,172 || 74,203 || 138,778 || 548,080 
 A többéves pénzügyi keret fejezete: || 5 || „Igazgatási kiadások” 
millió EUR (három tizedesjegyig)
   ||   ||   || 2014. év || 2015. év || 2016. év || 2017. év || 2018. év || 2019. év || 2020. év || ÖSSZESEN 
 Főigazgatóság: Adóügyi és Vámuniós Főigazgatóság || 
  Humánerőforrás || 10,096 || 10,096 || 10,096 || 10,096 || 10,096 || 10,096 || 10,096 || 70,672 
  Egyéb igazgatási kiadások || 0,390 || 0,390 || 0,390 || 0,390 || 0,390 || 0,390 || 0,390 || 2,730 
 Adóügyi és Vámuniós Főigazgatóság ÖSSZESEN ||   || 10,486 || 10,486 || 10,486 || 10,486 || 10,486 || 10,486 || 10,486 || 73,402 
 A többéves pénzügyi keret 5. FEJEZETÉHEZ tartozó előirányzatok ÖSSZESEN ||   || 10,486 || 10,486 || 10,486 || 10,486 || 10,486 || 10,486 || 10,486 || 73,402 
   ||   ||   || 2014. év || 2015. év || 2016. év || 2017. év || 2018. év || 2019. év || 2020. év || 2021 - 2023 || ÖSSZESEN 
 A többéves pénzügyi keret 1–5. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || 82,326 || 84,446 || 86,556 || 88,666 || 90,886 || 93,196 || 95,406 ||   || 621,482 
 Kifizetési előirányzatok || 24,934 || 57,641 || 73,365 || 78,748 || 80,669 || 82,658 || 84,689 || 138,778 || 621,482 
Az
operatív előirányzatokra gyakorolt becsült hatás 
–     
A javaslat az alábbi operatív előirányzatok
felhasználását vonja maga után:
Kötelezettségvállalási előirányzatok, millió EUR
(három tizedesjegyig)
 Tüntesse fel a célkitűzéseket és a teljesítéseket   ò ||   ||   || 2014 || 2015 || 2016 || 2017 ||  2018 || 2019 || 2020 || ÖSSZESEN 
 TELJESÍTÉSEK 
 Teljesítések típusa[51]   || Teljesítés átlagos költsége || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma összesen || Összköltség 
 Konkrét célkitűzés: a vámunió működésének támogatása, különösen a részt vevő országok, azok vámigazgatásai, tisztviselői és a külső szakértők közötti együttműködés révén. 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 IT-kapacitásépítés || IT-szerződések száma ||   || megközelítőleg 30 ||  57,360 ||   || 59,470 ||   || 61,580 ||   || 63,700 ||   || 65,910 ||   || 68,220 ||   || 70,440 ||   ||  446,680 
 Közös fellépések || A szervezett események száma ||   || megközelítőleg 450 ||  11,570 ||   || 11,570 ||   || 11,570 ||   || 11,570 ||   || 11,570 ||   || 11,570 ||   || 11,570 ||   ||  80,990 
 Humán kapacitásépítés || Képzések száma ||   || megerősítendő || 2,810 ||   ||  2,820 ||   ||  2,820 ||   ||  2,810 ||   ||  2,820 ||   ||  2,820 ||   ||  2,810 ||   ||  19,710 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 ÖSSZKÖLTSÉG ||   ||   ||   ||  71,740 104,400 ||   || 73,860 ||   || 75,970 ||   || 78,080 ||   || 80,300 ||   || 82,610 ||   || 84,820 ||   || 547,380 
3.2.2.     Az igazgatási
előirányzatokra gyakorolt becsült hatás
3.2.2.1.  Összegzés 
–     
A javaslat az alábbi igazgatási előirányzatok
felhasználását vonja maga után:
millió EUR (három
tizedesjegyig)
   || 2014. év || 2015. év || 2016. év || 2017. év || 2018. év || 2019. év || 2020. év || ÖSSZESEN 
 A többéves pénzügyi keret 5. FEJEZETE ||   ||   ||   ||   ||   ||   ||   ||   
 Humánerőforrás || 10,096 || 10,096 || 10,096 || 10,096 || 10,096 || 10,096 || 10,096 || 70,672 
 Egyéb igazgatási kiadások || 0,390 || 0,390 || 0,390 || 0,390 || 0,390 || 0,390 || 0,390 || 2,730 
 A többéves pénzügyi keret 5. FEJEZETÉNEK részösszege || 10,486 || 10,486 || 10,486 || 10,486 || 10,486 || 10,486 || 10,486 || 73,402 
 A többéves pénzügyi keret 5. FEJEZETÉBE[52] bele nem tartozó előirányzatok   ||   ||   ||   ||   ||   ||   ||   ||   
 Humánerőforrás || p.m || p.m || p.m || p.m || p.m || p.m || p.m || p.m 
 Egyéb igazgatási kiadások || p.m || p.m || p.m || p.m || p.m || p.m || p.m || p.m 
 A többéves pénzügyi keret 5. FEJEZETÉBE bele nem tartozó előirányzatok részösszege || p.m || p.m || p.m || p.m || p.m || p.m || p.m || p.m 
 ÖSSZESEN || 10,486 || 10,486 || 10,486 || 10,486 || 10,486 || 10,486 || 10,486 || 73,402 
3.2.2.2.   Becsült
humánerőforrás-szükségletek 
–     
A javaslat az alábbi humánerőforrás-igénnyel
jár:
A becsléseket egész számmal (vagy legfeljebb
egy tizedesjeggyel) kell kifejezni
   || 2014. év || 2015. év || 2016. év || 2017. év || 2018. év || 2019. év || 2020. év 
  A létszámtervben szereplő álláshelyek (tisztviselői és ideiglenes alkalmazotti álláshelyek) 
 14 01 01 01. (a központban és a bizottsági képviseleteken) || 65 || 65 || 65 || 65 || 65 || 65 || 65 
 14 01 01 02. (a küldöttségeknél) || p.m || p.m || p.m || p.m || p.m || p.m || p.m 
 14 01 05 01. (közvetett kutatás) || p.m || p.m || p.m || p.m || p.m || p.m || p.m 
 10 01 05 01. (közvetlen kutatás) || p.m || p.m || p.m || p.m || p.m || p.m || p.m 
  Külső személyi állomány (teljes munkaidős egyenértékben kifejezve)[53]   
 14 01 02 01. (AC, INT, TA, END a teljes keretből) || 17 || 17 || 17 || 17 || 17 || 17 || 17 
 14 01 02 02. (CA, INT, JED, AL és END a küldöttségeknél) || p.m || p.m || p.m || p.m || p.m || p.m || p.m 
 14 01 04 05. [54] || - a központban[55]   || p.m || p.m || p.m || p.m || p.m || p.m || p.m 
 - a küldöttségeknél || p.m || p.m || p.m || p.m || p.m || p.m || p.m 
 14 01 05 02. (AC, INT, END - közvetett kutatásban) || p.m || p.m || p.m || p.m || p.m || p.m || p.m 
 10 01 05 02 (AC, INT, END – közvetlen kutatásban) || p.m || p.m || p.m || p.m || p.m || p.m || p.m 
 Egyéb költségvetési tétel (kérjük megnevezni) || p.m || p.m || p.m || p.m || p.m || p.m || p.m 
 ÖSSZESEN || 82 || 82 || 82 || 82 || 82 || 82 || 82 
14: az érintett szakpolitikai terület vagy
költségvetési cím.
A
humánerőforrás-igényeknek az adott főigazgatóság rendelkezésére álló,
az intézkedés irányításához rendelt és/vagy az adott főigazgatóságon belül
átcsoportosított személyzettel kell eleget tenni. A források adott esetben a
költségvetési korlátok betartása mellett kiegészíthetők az éves elosztási
eljárás keretében az irányító főigazgatósághoz rendelt további
juttatásokkal.
Az elvégzendő
feladatok leírása:
 Tisztviselők és ideiglenes alkalmazottak || Programirányítási feladatok szorosan véve[56] és programvégrehajtási tevékenységek, mint tanulmányok, az európai IT-rendszerek fejlesztése, karbantartása és üzemeltetése   
 Külső személyzet || A programvégrehajtási tevékenységek, mint tanulmányok, az európai IT-rendszerek fejlesztése, karbantartása és üzemeltetése segítése 
3.2.3.     A jelenlegi többéves pénzügyi
kerettel való összeegyeztethetőség 
–     
A javaslat összeegyeztethető a 2020-as
többéves pénzügyi kerettel.
3.2.4.     Harmadik felek részvétele a
finanszírozásban
–     
A javaslat nem irányoz elő harmadik felek
általi társfinanszírozást 
3.2.5.     A bevételre gyakorolt becsült
pénzügyi hatás
–     
A javaslatnak van potenciális hatása a bevételre:
·              
A program hatása közvetett módon befolyásolhatja az
EU bevételeit, mivel a javított és hatékonyabb vámügy a várakozások szerint
többek között az eddigieknél több vám beszedését eredményezi. Ez a hatás
azonban nem számszerűsíthető.
·              
Amennyiben szankciókat (13. cikk) alkalmaznak, azok
általános bevételként jelennek meg az uniós költségvetésben.
[1]               COM(2011) 500 végleges, 2011. június 29., Az Európa 2020
stratégia költségvetése.
[2]               COM(2010) 2020 végleges, 2010.március 3.: Az
intelligens, fenntartható és inkluzív növekedés stratégiája,
[3]               2010-ben az EU költségvetésében körülbelül 12,3% (15,7
milliárd EUR) származott a hagyományos saját forrásokból. Költségvetési
Főigazgatóság, Tematikus jelentés a tagállamok vámhatósági szerveinek
ellenőrzési stratégiájáról – A hagyományos saját források
ellenőrzése, 3.o.
[4]               
A Vám 2013 félidős értékelése: http://ec.europa.eu/taxation_customs/resources/documents/common/publications/studies/customs2013_mid_term_report_en.pdf
[5]               DELOITTE,
The future business architecture for the Customs Union and Cooperative Model in
the Taxation Area in Europe (A vámunió jövőbeni üzleti architektúrája és
az európai adóövezet kooperatív modellje). 
[6]               A
2011. április 11-én tartott 9. Vám bizottsági ülés jegyzőkönyve.
[7]               Javaslat az Uniós Vámkódex létrehozásáról szóló
rendeletre, COM(2012) 64, 2012. február 20.
[8]               Az adó- és vámügyi kapcsolódási pontok együttesen.
[9]               COM(2012) 388 final.
[10]             Korábbi elnevezésük: transzeurópai IT-rendszerek.
[11]             HL L 55., 2011.2.28., 13. o.
[12]             COM(2011) 398 végleges, 2011. június 29.
[13]             COM(2011) 706 végleges, 2011. november 9.
[14]             COM(2010) 245 végleges/2, Az európai digitális menetrend.
[15]             COM(2010) 682, 2010.11.23., Új készségek és munkahelyek
menetrendje.
[16]             COM(2011) 206 végleges.
[17]             COM (2011) 287, A szellemitulajdon-jogok egységes piaca –
A kreativitás és az innováció ösztönzése Európában a gazdasági növekedés
elősegítése, minőségi munkahelyek teremtése, valamint kimagasló
színvonalú termékek és szolgáltatások biztosítása céljából.
[18]             Ez a program a 2014-2020 közötti időszakra vonatkozó
Hercule III. programot (COM(2011) 914 végleges) egészíti ki – ez utóbbi
kifejezetten a csalás, a korrupció és az Unió pénzügyi érdekeit sértő
egyéb illegális tevékenységek elleni küzdelemnek szentelt program.
[19]             COM (2010) 612 Kereskedelem, növekedés és globális ügyek –
A kereskedelempolitika mint az Európa 2020 stratégia kulcseleme.
[20]             COM(2010) 673 végleges, Brüsszel, 2010.11.22. – A
Bizottság közleménye az Európai Parlamentnek, a Tanácsnak – Az EU belső
biztonsági stratégiájának megvalósítása: öt lépés a biztonságosabb Európa felé.
[21]             COM(2010) 171 végleges, Brüsszel, 2010.4.20. – A
Bizottság közleménye az Európai Parlamentnek, a Tanácsnak, az Európai Gazdasági
és Szociális Bizottságnak és a Régiók Bizottságának: A szabadság, a biztonság
és a jog érvényesülésén alapuló térség megvalósítása a polgárok szolgálatában –
A Stockholmi Program végrehajtásáról szóló cselekvési terv.
[22]             COM (2010) 2020.
[23]             COM(2004) 373.
[24]             Kitöltendő
[25]             COM(2010) 700.
[26]             HL L 55., 2011.2.28., 13. o.
[27]             HL L 154., 2007.6.14., 25. o.
[28]             HL L 292., 1996.11.15., 2. o.
[29]             Tevékenységalapú irányítás: ABM (Activity Based
Management), tevékenységalapú költségvetés-tervezés: ABB (Activity Based
Budgeting).
[30]             A költségvetési rendelet 49. cikke (6) bekezdésének a)
vagy b) pontja szerint.
[31]             COM(2010) 2020 végleges, 2010.március 3.: Az intelligens,
fenntartható és inkluzív növekedés stratégiája,
[32]             A Tanács által elfogadva 2008-ban (2008/C 253/01).
[33]             SEC(2011) 467 végleges, 2011.4.13., Az „Az egységes piaci
intézkedéscsomag felé” című közleménnyel kapcsolatos nyilvános konzultáció
során adott válaszok áttekintése.
[34]             http://ec.europa.eu/taxation_customs/resources/documents/customs/customs_controls/counterfeit_piracy/
statistics/statistics_2010.pdf.
[35]             Költségvetési Főigazgatóság, Tematikus jelentés a
tagállamok vámhatósági szerveinek ellenőrzési stratégiájáról – A
tradicionális saját források ellenőrzése, 3.o.
[36]             COM(2010) 612 végleges, Kereskedelem, növekedés és
globális ügyek, 12. o.
[37]             COM(2010) 673 végleges, Brüsszel, 2010.11.22. – A
Bizottság közleménye az Európai Parlamentnek, a Tanácsnak - Az EU belső
biztonsági stratégiájának megvalósítása: öt lépés a biztonságosabb Európa felé.
[38]             COM(2010)171 végleges, Brüsszel, 2010.4.20. – A Bizottság
közleménye az Európai Parlamentnek, a Tanácsnak, az Európai Gazdasági és
Szociális Bizottságnak és a Régiók Bizottságának: A szabadság, a biztonság és a
jog érvényesülésén alapuló térség megvalósítása a polgárok szolgálatában - A
Stockholmi Program végrehajtásáról szóló cselekvési terv.
[39]             Az adó- és vámügyi kapcsolódási pontok együttesen.
[40]             COM(2005) 124, 2006.4.6., 745 millió EUR költségvetéssel
rendelkezik a 2007-2013 közötti pénzügyi keretben.
[41]             Az egyes igazgatási módszerek ismertetése, valamint a
költségvetési rendeletben szereplő megfelelő hivatkozások
megtalálhatók a Költségvetési Főigazgatóság honlapján: http://www.cc.cec/budg/man/budgmanag/budgmanag_en.html
[42]             A költségvetési rendelet 185. cikkében említett szervek.
[43]             Az ellenőrzések mélysége - hármas szint:
ellenőrzés teljesen független megerősítő információ alapján
[44]             Az ellenőrzések mélysége - négyes szint:
ellenőrzés a folyamat szóban forgó szakaszában rendelkezésre álló
háttér-dokumentáció alapján, beleértve az ahhoz való hozzáférést.
[45]             A költség magában foglalja az ellenőrzéseket
végrehajtó teljes munkaidős egyenértéket szorozva az átlagos személyzeti
költséggel; a külső ellenőrzésekhez kapcsolódó kiadásokat és az
ART-rendszer karbantartásához kapcsolódó költségeket.
[46]             Differenciált/nem differenciált előirányzat.
[47]             EFTA: Európai Szabadkereskedelmi Társulás. 
[48]             Tagjelölt országok és adott esetben a nyugat-balkáni
potenciális tagjelölt országok.
[49]             A kiadások folyó árakon szerepelnek.
[50]             Technikai és/vagy igazgatási segítségnyújtás, valamint
uniós programok és/vagy intézkedések végrehajtásához biztosított támogatási
kiadások (korábban: BA-tételek), közvetett kutatás, közvetlen kutatás.
[51]             A teljesítés a nyújtandó termékekre és szolgáltatásokra
vonatkozik (pl. finanszírozott diákcserék száma, épített utak hossza
kilométerben stb.).
[52]             Technikai és/vagy igazgatási segítségnyújtás, valamint uniós
programok és/vagy intézkedések végrehajtásához biztosított támogatási kiadások
(korábban: BA-tételek), közvetett kutatás, közvetlen kutatás.
[53]             AC= szerződéses alkalmazott; INT= átmeneti
alkalmazott ("Intérimaire"); JED= küldöttségi pályakezdő
szakértő; AL= helyi alkalmazott; END= kirendelt nemzeti szakértő. 
[54]             Az operatív előirányzatoknál a külső
személyzetre felső határérték vonatkozik (korábban: BA-tételek).
[55]             Elsősorban a strukturális alapok, az Európai
Mezőgazdasági Vidékfejlesztési Alap (EMVA) és az Európai Halászati Alap
(EHA) esetében.
[56]             A szoros értelemben vett programirányítási feladatokat
ellátó álláshelyek száma legfeljebb 18.